Den Nationalsocialistiske Undergrund\nDen Nationalsocialistiske Undergrund Nye graverende svigt i det tyske politis opklaringsarbejde af mord og vold.\nAllerede i 1998 var de i mediernes s"Nationalsozialistischer Untergrund" - NSU's afslørede medlemmer Beate Z. , Uwe B. Uwe M. øgelys. Et halvt år efter at den tyske Nationalsocialistiske Undergrund (NSU) blev afsløret er der dukket flere og flere skandaler op om politiets og i særdeleshed sikkerhedspolitiets arbejde.\nDen 28. juni er det blevet kendt, at den tyske sikkerhedstjenste (Bundesamt für Verfassungsschutz) ugen efter afsløringen af nazigruppen den 4.11. 2011 makulerede 7 arkivmapper med materiale om den nazistiske gruppe ”Thüringer Heimatschutz”, som NSU var tæt tilknyttet. Igen i december 2011 og i april og maj 2012 blev der destrueret arkivmareriale. Det drejer sig om registreringer, hvor der har været involveret informanter (på tysk V-Leute) i nazimiljøet. Informanter, som er blevet hyret og betalt af sikkerhedstjenesten. I forbindelse med ”Thüringer Heimatschutz” har der været plantet mindst 10 informanter. Den 29. maj skriver dagbladet ”Berliner Kurier”, at Beate Zschäpe umiddelbart efter hendes to medsammensvornes død flere gange er blevet ringet op af et telefonnummer, som kunne spores tilbage til Sachsens indenrigsministerium. Den 2. juli oplyser ugemagasinet ”Spiegel”, at der er blevet manipuleret med sikkerhedstjenestens computerregistreringer. Således er ikke alle informanter blevet registreret. Skandalerne har medført, at chefen for Bundesamt für Verfassungsschutz, Heinz Fromm den 2. juli blev bedt om at træde tilbage. Den 3. juli afskedigedes chefen for Verfassungsschutz i Thüringen, Thomas Sippel, og den 19. juli udstedte det tyske indenrigsministerium et forbud mod at slette al personrelateret information ifm. højreekstremisme.\nMedlemmer af NSU-undersøgelsesudvalget taler om bevidste sløringsaktioner, og at man kun har set toppen af isbjerget. Baggrund\nAfsløringen af den højreekstremistiske undergrundsgruppe, ”Nationalsozialistischer Untergrund” har rystet Tyskland. Det, der den 4. november 2011 begyndte som et almindeligt bankrøveri, har vist sig at være begyndelsen til en række uhyggelige afsløringer af nynazistisk terror. Kun få timer efter at to mænd, Uwe Böhnhardt og Uwe Mundlos, havde røvet en bank i byen Eisenach i delstaten Thüringen i det østlige Tyskland og de havde skudt sig selv, fordi politiet havde omringet den campingvogn, hvor de opholdt sig, eksploderede 200 km derfra i byen Zwickau et bolighus. En kvinde, Beate Zschäpe, havde kort tid inden forladt huset. Da identiteten på Böhnhardt og Mundlos blev kendt, kunne skuddene i campingvognen og eksplosionen i huset kædes sammen. Zschäpe blev efterlyst af politiet. Hun meldte sig selv få dage senere. I huset i Zwickau fandt politiet våben, DVD’ere og en harddisk. Våbnene viste sig at være mordvåbnene til 10 uopklarede mord. På en af DVD’erne optræder trioen og bekender, at det er dem, der myrdede de 10 mennesker rundt omkring i Tyskland. Mellem 2000 og 2006 myrdede de 1 græsk og 8 tyrkiske småhandlende. I 2007 skød de to politibetjente, den ene døde. Derudover erkender de at være ansvarlige for et sømbombeattentat mod indvandrere i Köln, hvor 22 mennesker blev såret. De filmede nogle af deres ofre efter at de havde slået dem ihjel. Disse klip vises på bekender DVD’en med teksten ”Original” og ”Handling i stedet for ord”. På DVD’en vises endvidere klip fra den myrdede politibetjents mindehøjtidelighed. Kun få uger før trioen blev afsløret var DVD’en blevet sendt til forskellige indvandrerforeninger og venstrefløjsgrupper. Muligvis var der planlagt en endnu større forsendelse, idet politiet på harddisken fandt en liste med 10.000 lignende adresser. Alt tyder på, at produktionen og forsendelsen af så store mængder DVD’ere var et vigtigt led i nazi-terroren. Det ville have fået en massiv indflydelse på det samfundsmæssige klima og på indvandrernes følelse af deres livssituation i Tyskland, hvis DVD’erne var blevet sendt rundt – med viden om, at de tyske sikkerhedsmyndigheder ikke ville eller kunne stoppe de racistiske gerningsmænd.\nI huset fandt politiet også en USB nøgle med 80 navngivne personer, som blev betegnet som politiske modstandere.\nTrioen har siden midten af 1990’erne været kendt både af politiet og lokale antifascister i Thüringen, hvor de bl.a. var aktive i det elitære nazistiske ”Kameradschaft Jena”. I 1998 gik de tre under jorden, hvor de levede og begik deres voldshandlinger indtil et tilfældigt mislykket bankrøveri afslørede dem i 2011.\nDa der i april 1996 ved en motorvejsbro ved Jena blev fundet en dukke med en påhæftet jødestjerne og et skilt med teksten ”Forsigtig, bombe!”, var Böhnhardt i søgelyset. Men undersøgelserne trak ud i månedsvis, hvorved den begyndende nazistiske terrorvirksomhed uhindret kunne fortsætte. I slutningen af 1996 og begyndelsen af 1997 afleveredes der tre brevbombe attrapper med hagekors på en lokalavis, rådhuset og politiet i Jena. Politiet undersøgte nazi-scenen i Jena, men indstillede undersøgelserne i midten af 1997. Kun kort tid senere i september 1997 blev der ved teatret i Jena fundet en kuffert påmalet hagekors og med eksplosivt indhold: en funktionsdygtig TNT bombe, som dog ikke kunne tændes pga. et manglende batteri. Tre måneder senere fandt politiet igen en hagekors-kuffert. Denne gang ved et antifascistisk mindesmærke på en kirkegård. Kufferten indeholdt en fyldt benzindunk. To uger før dette sidste fund fik Uwe Böhnhardt en fængselsdom for bl.a. dukken ved motorvejsbroen i 1996. Men han påbegyndte ikke sin afsoning. Den 26. januar 1998 gennemsøgte politiet Böhnhardts, Mundlos’ og Zschäpes lejligheder og garager. Da politiet ikke fandt belastende materiale hos Mundlos og Zschäpe, blev de ikke anholdt. Böhnhardt førte samme dag politiet til et garageanlæg, hvorfra han – alt imens ransagningen foregik – forsvandt. I garagen beslaglagde politiet 1,4 kg TNT og fire funktionsdygtige rørbomber. Siden da var trioen på flugt. Trods en intensiv eftersøgning og forlydender om, at dele inden for sikkerhedspolitiet havde kendskab til deres opholdssted, blev de ikke fundet og anholdt. Eftersøgningen af de tre på baggrund af våbenfundet blev indstillet i 2003. Pga. fængselsdommen blev Böhnhardt eftersøgt – også internationalt – indtil 2007.\nIfølge ”Frankfurter Allgemeine Sonntagszeitung” kunne tysk politi forfølge gruppens spor til Budapest, hvor de skulle have opholdt sig i september 1998, og til Bulgarien (august 2000). Ifølge andre medier skulle de tre også have opholdt sig i Svejts, hvor de skulle være blevet støttet af svejtsiske nazister. Sikkerhedspolitiet oplyser endvidere, at der angiveligt skulle have været knap 100 anonyme henvendelser, som pegede på Ungarn og Sydafrika. Politiet opgav hurtigt en videre efterforskning i Sydafrika. Men et spor kunne have ført til Claus Nordbruch, født tysker, men siden 1986 bosat i Pretoria i Sydafrika. Han er kendt som ekstrem højreorienteret forfatter. I september 1999 var han oplægsholder hos det nazistiske ”Thüringer Heimatschutz”, og i 2000 gav han et interview til ”Blood and Honours” tysksprogede blad, hvor han inviterede besøgende til sin farm i Sydafrika, og hvor han offentligt agiterede for brug af våben. Flere nazister fra Thüringen skulle i 2000 ifølge medieoplysninger have opholdt sig på Nordbruchs farm i Sydafrika. Det er ikke kendt, om Nordbruch i denne sammenhæng er blevet undersøgt af politiet. I tidsrummet 1999 – 2011 kan en serie af mord og bankrøverier tilbageføres til NSU.I alt er der blevet begået 10 mord, 1 bombeattentat og 14 bankrøverier. Desuden bliver flere uopklarede attentater mod udlændinge, jøder og venstreorienterede undersøgt for en mulig tilknytning til NSU.\nNSU netværket med kontakter til Danmark\nBöhnhardt, Mundlos og Zschäpe har over en så lang periode ikke kunnet leve i undergrunden uden hjælp fra andre. Over 20 personer har været i politiets søgelys for at tilhøre netværket omkring NSU. 5 af dem har været anholdt, hvoraf nogle stadig er fængslet. Blandt dem er der flere, der har tætte relationer til det tyske naziparti, NPD. Et af de navne, som optræder på politiets liste over personer med formodet NSU relation, er Thorsten Heise, en kendt nazist, der bl.a. er dømt for grov vold og racisme. Siden 2004 har han været medlem af NPD samtidig med at han var en ledende skikkelse indenfor det internationale nazistiske musiknetværk Blood & Honour. Thorsten Heise var en nøgleperson i produktion og distribution af i Tyskland forbudte nazimusik Cd’ere, hvilket han er dømt for. I midten af 1990’erne var han sammen med Thomas Wulff og Christian Worch (se senere) ophavsmand til ideen om ”de frie nationalister”, der opstod i kølvandet af en række forbud mod nazistiske partier i Tyskland i starten af 1990’erne som svar på en bølge af nazistiske voldshandlinger. Under mottoet ”den organiserede vilje har ikke brug for et parti” blev nazibevægelsen omorganiseret til aktivistiske grupper (”Kameradschaften”), der udadtil skulle optræde uafhængige af hinanden. Indadtil var og er grupperne tæt forbundne med en ledelse bestående af få personer. Heise spillede ifølge politiets oplysninger en vigtig rolle i nazimiljøet, idet det var ham, der kunne skaffe udlandskontakter – ”Alt skal gå igennem Heise” (süddeutsche.de). Så sent som i august 2008 dukkede Heises navn op i forbindelse med anholdelsen af Blood and Honour medlemmerne Stephan Günther, tysk nazist bosat i Danmark, og Flemming Muff Christiansen. De blev i december 2008 begge udleveret til retsforfølgelse i Tyskland. De var sigtet for at have produceret og distribueret nazi-musik til Tyskland. Heise tager afstand fra NSU med de noget afslørende ord: ”Det er fuldstændig abnormt at tro, at man kan løse udlændingeproblemet ved at slå små forretningsdrivende ihjel. Enhver i det nationale miljø ved, at det er den forkerte adresse, når man vil af med sit fremmedhad.” (sagt til journalist på spiegel.tv).\nEn anden tysk nazist, Torben Klebe, nævnes også i forbindelse med NSU netværket. Klebe var i slutningen af 1990’erne ledende nazist fra Hamborg med tætte relationer til DNSB. F.eks. deltog han i Hess marchen i 1998, som var arrangeret af DNSB og som foregik i Greve.\nBöhnhardt, Mundlos og Zschäpe var i 1990’erne særdeles aktive i Blood and Honour, som både var et musikmiljø, men også et politisk miljø, der dannede rammen om ”racekrig” og den væbnede racisme. De tog de første skridt med bombeattrapper og rørbomber, som siden blev udvidet til et liv i undergrunden og mord. Men de tre har ikke været alene om at udleve ideen om den ”politiske soldat”.\nBlood and Honour, Combat 18 og Anti-antifa\nBlood and Honour blev grundlagt i England i 1987 under ledelse af Ian Stuart Donaldson. Han døde et par år senere i en trafikulykke og har siden fået kultstatus. I midten af 1990’erne var Blood and Honour blevet det førende netværk, som lokalt styrkede den nynazistiske subkultur, tjente (mange) penge på indtægterne fra musikproduktionen og span trådene i det internationale netværk. En af de ledende figurer i Blood and Honour var norskfødte Erik Blücher, hvis rigtige navn er Tor Erik Nielsen. Blücher havde bosat sig i Sverige. Han udgav i slutningen af 1990’erne bogen ”The Way Forward” og lidt senere manualen, ”Field Manual”, som skitserede den væbnede modstand uden ledere (”leaderless resistance”), som afspejledes i Blood and Honours væbnede arm, Combat 18. Også Combat 18 kom oprindeligt fra England, men fik snart afdelinger rundt omkring i Europa. I Danmark blev Combat 18 især kendt i 1997, da nazisten Thomas Nakaba, som havde tilknytning til DNSB og Blood and Honour/Combat 18, blev anholdt, mens han var i færd med at afsende en pakke indeholdende en videobombe til bombemål i England. Anvisningerne i manualen kunne bl.a. spores i udgivelsen af videobåndene ”Kriegsberichter”, som udkom 1997 - 1998. Her blev der åbent propaganderet for racekrig og anti-antifa. På tegnefilm blev jøder henrettet, og flere navngivne danske antiracister og venstrefløjsfolk udpeget som angrebsmål akkompagneret med musiktekster som ”Zigger, Zigger. Shoot the fucking Nigger”.\nErik Blüchers nære samarbejdspartner var nu afdøde Marcel Schilf, tysker, men bosiddende i Danmark. De to drev nazimusikfirmaet NS88, som havde kontaktadresse i Hillerød. Det var Blood and Honour Scandinavia/NS88, som stod bag produktionen af ”Kriegsberichter”. At Blood and Honour Scandinavia/NS88 havde kendskab til en nazistisk undergrund fremgår af en skrivelse (”Eine Botschaft in eigener Sache”) fra 1998. Her omtales en konflikt i nazimusikmiljøet, og de ægte kæmpere beskrives som folk, der i årevis bevidst har levet og arbejdet i undergrunden. (”Wer wie wir als NS Aktivisten tagtäglich versucht sein bestes zu geben um den Bonner Bonzenstaat (....) zu beseitigen, der ständig mit einem Bein im Knast steht, wer seit Jahren bewusst im Untergrund lebt und arbeitet wie wir ......”). Undergrundsarbejdet er bl.a. gået ud på at indsamle informationer om politiske modstandere og offentliggøre dem mhp. chikane og overfald. Selv kalder nazisterne dette arbejde for anti-antifa. Første gang konceptet blev offentligt kendt, var i 1992, da nazisten, Christian Worch bosiddende i Hamborg, offentliggjorde en liste kaldet ”Index” med navne på modstandere. Siden fulgte i 1993 ”Der Einblick”, som indeholdt navne og adresser på hundreder af antifascister, fagforeningsfolk, journalister og socialdemokrater. ”Der Einblick” var et resultat af et dansk-tysk samarbejde, hvor bl.a. de tyske nazister Christian Worch, Thomas Wulff og føromtalte Thorsten Heise samt Espen Rohde Kristensen, nuværende formand for DNSB og Thomas Nakaba, som siden blev dømt for videobomber, havde støbt kuglerne. ”Der Einblicks” adresse var DNSB’s postboksadresse i Randers.\nI midten 1990’erne fortsatte anti-antifa aktiviteterne i Blood and Honour og Combat 18 regi. I 1997 og 1998 udkommer som nævnt ”Kriegsberichter”, og i 1999 udgives ”Wehrwolf” med offentliggørelse af 150 såkaldte ”folkefjender”, parlamentarikere, jødiske institutioner og venstrefløjsorganisationer. I forordet til publikationen hedder det bl.a.: ”I hele Tyskland og i andre lande er der blevet indsamlet navne og adresser på ansvarlige personer. De er blevet observeret og registreret med det formål på et eller andet tidspunkt at skulle stå til regnskab. Og for at gøre det helt klart: den, som går imod os, må regne med tilsvarende modforholdsregler; hvordan de så end kommer til at se ud.”\nOffentliggørelse af lister med oplysninger om politiske modstandere har gennem alle årene været en del af det nynazistiske projekt.\nSamtidig med anti-antifa publikationerne blev offentliggjort har der været bølger af højreekstremistiske voldsepisoder. Som eksempel kan nævnes Østrig, hvor der i starten af 1990’erne blev sendt 10 brevbomber til personer, som i offentligheden var kendte for deres antiracistiske holdninger. Mange af dem kom til dels alvorligt til skade. I tidsskriftet ”Fokus” 50/1993 citeres politiet for at sige, at de østrigske nazister arbejdede tæt sammen med tyske og skandinaviske ligesindede. Bl.a. siges der: ”Bombemanden er en absolut specialist, formodentlig fra Berlin. Sprængsatsen stammer fra Danmark”. Tidsmæssigt falder Østrig bomberne sammen med bomben i Søllerødgade i 1992 og med at Marcel Schilf , som oprindeligt kom fra Brandenburg, men bosiddende i Birkerød, opbyggede et aktivt nazi-miljø med hyppige besøg fra tyske nazister. Schilf blev afsløret i at eksperimentere med sprængstoffer, men blev dengang ikke sat i forbindelse med Søllerødgade-bomben. Han og en ven blev i 1994 dømt for mindre lovovertrædelser.\nOgså i Sverige er starten af 1990’erne præget af højreekstremistisk vold. I perioden 1991 – 1993 var Vitt ariskt motstånd (VAM) særdeles aktiv ifm. våbentyverier og voldshandlinger. I midten af 1990’erne var det især Blood and Honour og Combat 18, som var aktive. I 1997 sendte Ariska Brödraskapet en brevbombe til den daværende justitsminister. I 1998 beslaglagde politiet hos Svenska motståndsrörelsen våben og en liste med navne på politikere og antifascister. Året efter i 1999 begik nazister en række bankrøverier. Under et af røverierne blev to politibetjente skudt. I juni måned samme år blev en journalist og hans søn hårdt såret ved en bilbombe, og 3 måneder senere blev en fagforeningsmand dræbt af skud.\nVåben har der været rigeligt af. Ved en razzia i 2008 hos Svenska motståndsrörelsen f.eks. beslaglagde det svenske politi håndgranater, sprængpatroner, automatvåben, håndvåben og 10 kg skarp ammunition.\nIdeologien om racekrig kombineret med adgang til våben og udpegning af politiske modstandere og uønskede personer har i årtier været en af ledetrådene og politisk praksis i den internationale højreekstremistiske bevægelse. Nogle grupper som det tyske NSU har ført racekrigen fra undergrunden. Det har været kendt, accepteret og understøttet i nazikredse i og udenfor Tyskland.\nDe tyske myndigheder taler om, at institutionerne har svigtet totalt.\nLederen af ”Thüringer Heimatschutz”, Tino Brandt, havde været sikkerhedstjenestens stikker. En top-kilde, som staten udstyrede med masser af penge, som han brugte til at opbygge sin organisation med. I ”Thüringer Heimatschutz” og i miljøet tæt på Den Nationalsocialistiske Undergrund fandtes op mod 10 informanter fra forskellige tjenester. Alle, der hjalp NSU med penge, lejligheder og våben, var aktive, af politiet kendte nynazister. De blev til dels overvåget konstant. NSU-støtterne var og er tæt forbundet med det nynazistiske parti NPD, som i dag er det vigtigste nazi-parti i Tyskland\nSikkerhedsmyndighederne kendte de senere mordere, de kendte deres hjælpere. De havde informanter i miljøet. Politiet og de hemmelige tjenester vidste, hvem der arbejdede sammen med hvem. De kendte til dels også til konkrete planer om at gå i undergrunden og skaffe våben. Jævnligt blev der fundet våben og sprængstof hos nynazister. Hvert år beslaglægges der hundredvis af våben, men det er kun en brøkdel af det, der er i omløb.\nSiden 1990 er 180 døde af racistisk og højreekstremistisk vold. Men staten kigger væk. Det officielle dødstal er ifølge den tyske regering 47. Og indtil afsløringen af NSU afviste regeringen og sikkerhedsmyndighederne eksistensen af højreekstremistiske terror-strukturer.\nIsær i 1990’erne har staten næsten ikke reageret eller reageret fuldkommen forkert på truslen fra højre. Truslen blev afvist. Gerningsmændene blev betragtet som enkeltstående gerningsmænd og strukturer benægtet. Især i Thüringen – men også i andre delstater – førte regering, konservative og de hemmelige tjenester i stedet for en kamp mod venstrefløjen og antifascisterne\nHvis sikkerhedsmyndighederne ikke kendte til mordene, anslagene og overfaldene og ikke kunne finde de eftersøgte nynazister, så har de svigtet totalt. Hvis de vidste noget og ikke handlede, så er det en skandale og grund nok til politiske konsekvenser. Men hvad, hvis gerningsmændene endda er blevet beskyttet og støttet af sikkerhedsmyndighederne? Det er der indtil videre ingen beviser på. Men der er masser af tegn, der peger på det. Senest de mange skandaløse afsløringer af, at sikkerhedspolitiet har tilintetgjort personfølsomt arkivmateriale og dokumentation over egne arbejdsmetoder i fm. højreekstremistiske grupper.\nDette er konklusionen i store dele af den tyske offentlighed.\nVi i Danmark må på baggrund af Søllerødgade-bomben i 1992, som aldrig er blevet opklaret, de utal af voldshandlinger og den voksende voldsberedte internationale nazibevægelse op igennem 1990’erne, stille spørgsmålet, om det danske politi havde samme undersøgelsespraksis som det tyske – nemlig bevidst at ignorere den højreekstremistiske vold og terror. Det er en undersøgelse værd.


Brug af Spillemyndighedens mærkningsordning | Spillemyndigheden\nBrug af Spillemyndighedens mærkningsordning\n04, mar 2013\nDet er udelukkende spiludbydere med tilladelse til at udbyde spil, som må anvende Spillemyndighedens mærke på deres hjemmesider, i deres markedsføringsmateriale mv. Spiludbydere, som gør brug af mærket uden en tilladelse, kan ifalde ansvar efter markedsføringsloven § 3 om vildledning.\nSom udgangspunkt har følgende mulighed for at anvende mærket:\nudbydere af væddemål og onlinekasino\nvirksomheder som har tilladelse til landbaserede kasinoer og til opstilling og drift af gevinstgivende spilleautomater.\nOrganisationer mv., som har fået tilladelse til at afholde almennyttigt lotteri, kan rette henvendelse til Spillemyndigheden, hvis de ønsker at anvende mærket på fx skrabelodder, i markedsføringsmateriale mv.\nLæs mere om mærket for virksomheder og foreninger\nLæs mere om mærket som borger og spiller


Østarbejdere holder hånden under Skagen | Information\nØstarbejdere holder hånden under Skagen\nUdkantsdanmark oplever størst vækst i antallet af østarbejdere. I Skagen giver en stor gruppe rumænere skatteindtægter og liv i lokalmiljøet. Når de kommer med deres familier, vil de have ordnede forhold, siger kommunaldirektør. 31-årige Alin Mares drømmer om eget hus i Danmarks nordligste by\nAlin Mares skulle ikke nyde noget af at være medlem af en fagforening, der i hans hjemland Rumænien stort set er det samme som mafiaen. Desuden var det fyringsgrund, sagde den rumænske arbejdsformand på fiskefabrikken Prime Ocean i Skagen, hvor Alin Mares og de omkring 50 andre rumænere arbejder. Løn og arbejdstidsregler gik den unge rumæner heller ikke så meget op i. Han ville bare gerne arbejde.\nI Rumænien var Alin Mares sidste job i en kulmine i bjergområdet, hvor han kommer fra, til 400 euro om måneden. Så da han i 2011 rejste til Danmark på ferie, var det en nem beslutning. Et par måneder efter kom hans jævnaldrene kone Maria til Skagen, og inden jul det år kom også deres datter, Delia.\nMen noget har ændret sig. I dag synes Alin Mares, at hans landsmænd accepterer for dårlige forhold.\n»Før accepterede vi også alt for meget for at få lov til at arbejde. Men vi vil gerne blive her i Skagen, købe vores eget hus og lære sproget. Men så kræver det også, at vi får en ordentlig løn,« siger Alin Mares.\nMares-familiens historie sætter perspektiv på den ophedede debat om det danske arbejdsmarked, hvor indvandring af østeuropæisk arbejdskraft på det nærmeste er blevet synonym med en dansk systemfejl. Er østarbejderne løntrykkere og fortroppen i et nyt parallelt underbetalt arbejdsmarked, en gevinst for samfundsøkonomien eller sløret, der hives fra øjnene på naive danskere, der betaler milliarder i overførsler til folk, der burde arbejde?\nMange af svarene findes her på Danmarks nordligste punkt, hvor spørgsmålene i bogstaveligste forstand er sat på spidsen. Her hvor byen de sidste fire årtier har mistet en tredjedel af sine indbyggere, hvor butikkerne lukker om vinteren, og hvor en gruppe på omkring 200 rumænere fylder godt op på byens arbejdspladser og i al ubemærkethed afprøver, om den danske model stadig virker.\nDet var ikke, fordi der ikke var problemer på fiskefabrikken, hvor Alin Mares er ansat. For det meste var der rigeligt med arbejde, men den rumænske arbejdsformand tog sig godt betalt. Først for at skaffe Alin Mares og hans landsmænd arbejde på fabrikken – kommissionen kunne være mellem 3.000 og 7.000 kroner. Og bagefter for hjælp til at få et sygesikringsbevis, eller hvad man nu ellers kan få brug for i et nyt land, hvor man ikke kender reglerne eller taler sproget.\nFlere vagter på fabrikken kostede også. Arbejdsdagene i den kolde fiskehal i de hvide lave bygninger på havnen var ofte langt over syv en halv time, og der var også overarbejde i weekenderne. Men timelønnen var den samme. Cirka 106 kroner hvilket er 20 til 30 kroner under den normale løn for tilsvarende arbejde i Skagen. Danske kolleger i produktionen var der ikke mange af.\n»Vi er vant til at arbejde meget for at tjene penge. Måske synes danskerne, det er for hårdt,« som Alin Mares siger.\nI 2012 modtager Prime Ocean så Frederikshavns Erhvervsråds Iværksætterpris for at være en virksomhed med bemærkelsesværdige vækstrater i et meget presset marked. Fabrikken forsøger at fastholde arbejdspladser i en lavtlønssektor, der har tradition for udenlandsk arbejdskraft. Men derefter begyndte de dårlige historier om udnyttelse af billig arbejdskraft at dukke op i Nordjyske Stiftstidende. Nogle af de rumænske ansatte talte som Alin Mares en smule engelsk. Det hjalp dem til efterhånden at forstå, at der er regler i Danmark. Regler, som kunne hjælpe dem med f.eks. at få deres børn i skole, selvom arbejdsformanden forsøgte at få dem til at vente.\nMen da de begyndte at stille spørgsmål, fik de færre timer af arbejdsformanden. Efter en del skriverier og forhandlinger med fagforeningen 3F indgik Prime Ocean overenskomst, timelønnen steg til omkring 124 kroner, og der blev indført varslingsregler for de arbejds- og overarbejdstimer, Alin Mares og de andre ansatte kunne blive bedt om at tage fra dag til dag.\nAlin Mares arbejder stadig på fabrikken. Men han bor ikke længere i lejligheden, som virksomheden stillede til rådighed for ham og tre andre rumænere i starten, og som han mener, han har betalt overpris for. Nu bor familien i et lille skagensgult rækkehus med hvidt stakit og baghave. Der er stue, et lille køkken med spiseplads og to værelser ovenpå.\nAlin Mares er i træningstøj og sølvkæde, og han har fri. For tiden er der ikke så meget arbejde på fiskefabrikken. Derfor er Alin Mares på supplerende dagpenge. Så i dag har han tid til at følge datteren Delia til dans i hallen.\nHan er stolt af hende, fortæller han. Hun taler godt dansk, hjælper faren med et dansk ord, når det engelske ikke slår til og har fået mange danske venner. Flere af de andre rumænske børn har sværere ved dansk. Derfor holdt familien to fødselsdage for Delia, da hun blev ti. En for de rumænske børn og en for de danske venner.\n»Jeg er ikke interesseret i at tjene mange penge. Jeg har haft gode jobs i Rumænien, men nu handler det om, at Delia får en meget bedre skolegang her end i Rumænien. I Danmark er børnene glade for at gå i skole, og de lærer noget,« siger Alin Mares og forklarer, at han er uddannet inden for forarbejdning af forskellige slags materialer, metal eller træ, på maskiner.\nDa han kom for tre år siden, var han ligeglad med de tunge løft og overarbejdet. Nu synes han, det kan være hårdt at løfte fiskekasser på 40 kg i mange timer. Overarbejde kan være fint nok, siger han og kalder en lønseddel op på fladskærmen i stuen, der viser en udbetaling på godt 10.000 kroner efter skat for to ugers arbejde.\n»Det er også i orden med overarbejde i weekenden, men det ville også være rart at kunne sige nej,« supplerer Maria Mares, der også arbejder på fiskefabrikken.\nTiårige Delia Mares går til dans i hallen. ’Vi betaler også for, at hun går i SFO, for at hun skal få danske venner og lære sproget,’ siger hendes mor. En gang imellem står Delia op selv om morgenen og går i skolen, når hendes forældre er på arbejde.\nLidt længere sydpå, i Hjørring, bor Thomas Klimek. Hjørring Kommune er lige som Skagen i Frederikshavn Kommune et af de udkantsområder der, ifølge beregninger foretaget af Ugebrevet A4, siden 2008 har oplevet den største vækst i antallet af tilflyttende østeuropæere.\nThomas Klimek, der er handelsuddannet, er et levende bevis på, at den sociale opstigning og integration, som Alin Mares i dag stræber efter, tidligere har kunnet lade sig gøre til gavn for både samfundsøkonomien og indvandrerne fra øst.\nThomas Klimeks oldefar Jan kom til Danmark i 1892 som 14-årig fra et område syd for Krakow i Polen. På et billede i en lokalhistorisk bog kan man se Jan og hans kone sammen med fire børn, heriblandt Thomas Klimeks farfar, foran det hus, familien endelig selv fik råd til at bygge i starten af 1930’erne på en grund i Ellested på Fyn. Smedeskuret, som Jan havde rejst rundt med på daglejervilkår, blev efterhånden erstattet af den smedje, der står den dag i dag.\n»Det er tankevækkende, at de forhold, min oldefar arbejdede under, stadig eksisterer mange steder derude. Grov underbetaling af mennesker, som ikke har andre muligheder, og trusler om vold er udbredt f.eks. inden for landbruget, hvor østarbejdere bor under usle, nærmest slavelignende forhold. Sådan blev min oldefar også behandlet i starten. Han sov i stalden og blev underbetalt,« siger Thomas Klimek og peger ud på markerne, der suser forbi bilvinduet på vejen mellem Aalborg og Hjørring.\nThomas Klimek er opstillet som folketingskandidat i Himmerlands-kredsen for SF og har siddet i SF’s landsledelse. I forbindelse med sit politiske arbejde har han fulgt den lokale 3F-afdeling på aktion, når de bekæmper løndumping i Hjørring og omegn.\n»Jeg er med på, at vi skal være konkurrencedygtige, men vi er ved at udvikle et proletariat, som man har på det amerikanske arbejdsmarked, hvor millioner af latinoer har dobbeltjobs for at kunne overleve, mens indkomsten går uden om statskassen, og som man også kender på det tyske arbejdsmarked, hvor folk arbejder til en meget lav løn. Der er et Danmark, som de fleste danskere ikke kender til, mens politikerne bruger ord som ’græshopper’, og Dansk Folkeparti laver en kampagne, der hedder ’Meld en østeuropæer’. Men de samme politikere taler aldrig om bagmændene, der tit er danskere, og som tjener mange penge på det her. Vi mangler en politisk samtale om, hvad konsekvenserne for velfærdssamfundet er, hvis vi får et omfattende parallelt arbejdsmarked, og lønnen presses i bund,« siger Thomas Klimek.\nHan mener, at borgerlige partier som Liberal Alliance går direkte ind for at skabe et mere uorganiseret arbejdsmarked til gavn for konkurrencen:\n»Min familie fik chancen, blev en del af velfærdssamfundet og har nydt godt af det på alle måder. Men historien viser jo også, at det skal ske under ordnede forhold, og der skal være langt større kontrol, end der er i dag. Det er Arbejdstilsynet, Skat og fagforeningerne, der står for kontrollen, og de to sidste instanser er svækkede for øjeblikket på grund af medlemstilbagegang og manglende ressourcer.«\nHan tror ikke på historien om, at der er danskere, der ikke gider tage det arbejde, som østeuropæerne har.\n»Sagen er, at der er sektorer, der spekulerer i at oprette et alternativt arbejdsmarked, og som aldrig henvender sig til et jobcenter for at få anvist arbejdskraft. Der burde være langt højere straffe til arbejdsgiverne. For mange er bøderne en måde at slippe billigt på,« siger Thomas Klimek.\nDelia og hendes mor Maria Mares sidder i køkkenet med en veninde, der er god til at lave kunstige negle. Mens neglelakken tørrer, diskuterer de hvilket design der skal på neglene.\nKan bare rejse hjem\nIfølge en stor undersøgelse blandt arbejdsgivere, der har ansat østeuropæisk arbejdskraft, foretaget af arbejdsmarkedsforskere ved FAOS, Københavns Universitet, fremhæves den nye arbejdskraft som fleksibel. Østarbejderne er villige til at arbejde på forskellige tidspunkter af døgnet og har minimalt sygefravær. Desuden får de ofte en lavere løn end deres danske kolleger. Spørger man Erik Trolle fra jobcentret i Skagen, om den danske arbejdskraft er for magelig, er svaret, at man flere gange har sendt arbejdsløs, ufaglært arbejdskraft ud til f.eks. Prime Ocean. Men de færreste er blevet tilbudt job. I stedet har de fundet noget ad andre veje.\n»Det fungerer jo på markedsvilkår, og det kan vi som jobcenter ikke blande os i. Hvis man kan få nogen, der ikke kigger så meget på klokken, kan det jo være, man hellere vil have det,« siger Erik Trolle. Også fagforeningen melder hus forbi.\n»I bund og grund passer det jo ikke, at den danske arbejdskraft ikke vil. For lige så snart vi beder arbejdsgiverne om at fortælle os, hvor de mangler arbejdskraft, så er der pludselig ingen arbejdspladser. Vi har intet imod østeuropæisk arbejdskraft, hvis de arbejder på samme vilkår som andre, så vi kan konkurrere. Men de kommer fra andre kår, tjener meget mere end de kunne derhjemme, og hvis de ikke makker ret, kan de bare rejse hjem. Det lukrerer arbejdsgiverne på,« lyder det fra Morten Dahlberg, formand for 3F i Frederikshavn, der for nylig samlede over 120 rumænere til informationsmøde i byen, hvor man også har planer om at oprette sprogkurser.\nDer har da også været lidt murren i krogene over de østeuropæere, som nogle mener tager arbejdet fra de lokale. 3F Frederikshavn anslår, at der er omkring 300 østeuropæere, herunder cirka 200 rumænere i Skagen ud af cirka 8.000 indbyggere. Men til citat er det svært at opdrive kritiske røster, der mener, at rumænerne er et problem, trods deres relativt store antal.\n»Dem har vi ingen ballade med«, lyder det fra tilfældigt udvalgte skagboere. Hanne Aavang, der er næstformand i Bytinget og desuden har undervist flere udenlandske tilflyttere i dansk på en lokal virksomhed, mener, det er »vidunderligt«, at byen får flere beboere.\n»Vi er et udkantsområde, der trues af affolkning og lukkede forretninger. Og det er jo ikke flakkende fugle, som ofte er blevet betragtet som lidt tyvagtige skader. De slår sig ned og får børn her, som går i skole og deltager i foreningslivet. Det er godt for byen,« siger Hanne Aavang, der ofte møder rumænerne i byens genbrugsbutikker, hvor de slæber af sted med de meget lidt brugte møbler fra sortimentet.\nDet lokale byrådsmedlem for Dansk Folkeparti, Karsten Drastrup, synes til gengæld, det er »forfærdeligt«, som han udtrykker det på sit lille kontor, der støder op til en lagerbygning, som mest af alt minder om et genbrugsmarked. Drastrups autoophug ligger i udkanten af byen, hvor blæsten kommer susende, men på kontoret er der varmeblæser, kaffe på kanden og tre hyggelige hunde og en kat i sofaen.\nDet, Karsten Drastrup synes er forfærdeligt, er imidlertid ikke østeuropæerne. Dem har han selv ansat indtil flere af. F.eks. Branko, der er kristen serber fra Kroatien og nærmest virker som en slags kompagnon. Han ville også stemme på Dansk Folkeparti, hvis han havde statsborgerskab, fortæller han, mens Drastrup finder et billede på computeren, hvor Branko står med armen omkring Pia Kjærsgaard.\n»Jeg har da intet imod udenlandsk arbejdskraft. Men vi burde da sørge for vores egne først. Problemet er, at danskerne ikke gider lave det legemlige arbejde længere. Hvis jeg skal have arbejdskraft her, så kommer det fra Polen,« siger Karsten Drastrup på drevent nordjysk.\nHan vil ikke ud med, hvor meget han betaler i løn, men siger, at en af de polakker, han har ansat, bor i en 150 kvadratmeter stor villa.\n»Vi har ingen problemer med østeuropæerne. Det skyldes måske, at vi er et yderområde. Her kan de ikke bare lave en ghetto,« siger han.\nOg sådan skulle det gerne forsætte, siger Mikael Jentsch, kommunal- direktøren i Frederikshavn Kommune. Han sukker lidt over spørgsmålet om, hvorvidt det er en god idé at importere ufaglært arbejdskraft, når der går danskere ledige i Frederikshavn Kommune, sådan som byens borgmester har opfordret til i pressen.\n»Når det gælder ufaglært arbejde, hvorfor skal en dansker så ligge to år på sofaen, mens han modtager en eller anden bistandsydelse. Det giver jo ikke mening. Men man skal huske på, at det måske handler om en arbejdskraft, der accepterer at blive kaldt på arbejde på en søndag uden varselsbetaling,« siger han. »Det handler om at give den udenlandske arbejdskraft en bevidsthed om danske forhold, så de kan sige nej. Og så dur det ikke, at så snart de bliver det, bliver de fyret, og man tager nogle nye herop.«\nDerfor forsøger kommunen både at opkvalificere de ledige og hjælpe østarbejderne, som der for øjeblikket er cirka 860 af i kommunen, med boliganvisning og lignende. For at undgå snak om dovne danskere og østeuropæere, der stjæler danske arbejdspladser. Dernæst sætter Mikael Jentsch sin lid til den danske model, som han mener har vist sig at virke i Skagen.\n»Det er positivt, at de rumænske familier vil flytte hertil med deres familier og bosætte sig. For tager østarbejderne familien med, vil de også have mere ordnede vilkår og dermed bidrage til lokalsamfundet. Det kan ikke nytte, at vi får en underklasse, som er villige til at gøre noget, som andre ikke er. Så vælter hele vores velfærdssystem og den danske model. Men den balance er det svært for en kommune at gøre noget ved. Arbejdsgivere og fagforeninger, der regulerer arbejdsmarkedet, skal derimod være meget opmærksomme på udviklingen,« siger Mikael Jentsch.\nHan mener, det er fornuftigt, at kommunen yder hjælp til at tiltrække udenlandsk arbejdskraft. Ellers ville østarbejderne i højere grad være lette ofre for udnyttelse.\nMen egentlig er diskussionen om dansk versus østeuropæisk arbejdskraft på det nærmeste omsonst, hvis man kigger i de tal og prognoser, Jentsch har liggende på sit skrivebord. Frederikshavn får brug for al den arbejdskraft, der kan skrabes sammen i de kommende år. Og kommunen er dermed i samme situation som mange andre yderdistrikter i Danmark.\nI Frederikshavn alene forsvinder der godt 2.500 mand ud af arbejdsstyrken de kommende år, som ikke kan erstattes af nye på grund af demografien. Selv hvis det lykkes kommunen at opkvalificere alle de ledige, som der for tiden er 2.000 af, er der en manko. Derudover estimerer kommunen, at der kommer til at mangle yderligere 2.000 hænder til de industriarbejdspladser inden for offshore og energi, der er på vej, fordi kommunen for øjeblikket er i fuld gang med at udbygge havnene i Frederikshavn og Skagen.\n»Når vi vælger at gå ind i det meget mere offensivt, så er det, fordi vi godt kan tiltrække den arbejdskraft, der vil bosætte sig med hele sin familie,« konstaterer kommunaldirektøren.\nTilbage i rækkehuset serverer Maria Mares velsmagende rumænsk cognac og små udskårne kager med æble og kokos. Lidt efter kommer hendes veninde på besøg. Hun skal lave Marias negle. En lille luksus, selvom Maria står dagen lang med stålhandsker på og ophovnede hænder, der fileterer laks i kulden. Alin Mares har ringet efter sin ven Alexandru Enarche.\n»Han er mit forbillede. Hans familie er meget integreret,« griner Alin. Lidt efter kommer Alexandru Enarche kørende i en hvid BMW. På vej hjem til parcelhuset henter han faren Viorel, der træner et børnehold i bordtennis to dage om ugen, foran hallen. Viorel Enarche har siden 2007 arbejdet som elektriker på Elektromarine i Skagen, en virksomhed der sælger elinstallationer til offshore-industrien.\n»Vi er ikke specielle,« siger Alexandru Enarche afværgende, mens han viser rundt i det hus, som han bor i sammen med faren, sin kone Ana-Maria, der er på barsel, og deres to små børn, hvoraf den mindste er to uger. Huset købte faren i sommer, og de har selv sat det i stand.\nViorel føler sig godt integreret, siger han. Han har meget at takke sin chef på Elektromarine for. Han har gode kolleger, og på arbejdspladsen har han fået hjælp til at lære det danske samfund at kende og fået danskundervisning.\nOg det er nødvendigt, siger direktør i Elektromarine, Jan Pedersen. Virksomheden har overenskomst og 13 faglærte østarbejdere ansat, fordi de ikke kan få kvalificerede medarbejdere. Nu har de selv taget syv lærlinge ind til oplæring. Den ufaglærte arbejdskraft har de ingen problemer med at finde blandt danskere i Skagen.\n»Vi vil helst ikke have folk, der bare lejer sig ind og ikke integrerer sig. For så lægger de pengene her i stedet for at sende dem tilbage til Rumænien, og Skagen kan vokse i stedet for at uddø. Som virksomhed er vi jo også interesserede i at ligge her i byen om ti-tyve år. Og så handler det om en virksomheds moral og det signal, man gerne vil sende. Vores norske kunder går meget op i, at de sociale forhold er i orden,« siger Jan Pedersen, der selv er skagbo.\nAlin Mares og mange af de andre rumænere har efterhånden lært den danske model. Den rumænske arbejdsformand på Prime Ocean er fyret. Og Alin Mares er blevet supplerende tillidsmand.\n»Jeg vil gerne have, der bliver fortalt nogle positive historier om rumænere. Mange rumænere forstår ikke endnu, at det kan betale sig at være i fagforening. Men jeg vil ikke være med til løndumping,« siger han.\nDavid Zennaro, Robert Ørsted-Jensen, Anker Nielsen, Carsten Pedersen, Lise Lotte Rahbek og Steffen Gliese anbefalede denne artikel\n03. december, 2014 - 08:57\nÅh, der er bare så mange underliggende problemer i dette, som vel mest af alt kan koges ned til, at Fogh Rasmussen ødelagde den danske økonomi, men at han muligvis bare kom Nyrup i forkøbet.\nJeg synes egentlig kun der mangler et strygeorkester i baggrunden - måske man kunne finde et sådant, billigt -evt. fra Rumænien- til den lokale genbrugsbutik.\nLene Christensen, Michal Bagger, Levi Jahnsen, Mads Kjærgård og Helene Kristensen anbefalede denne kommentar\n03. december, 2014 - 09:47\nHvad mener Carsten Mortensen med den kommentar?\nVibeke Hansen og Benjamin Bach anbefalede denne kommentar\n03. december, 2014 - 10:17\nSørgeligt, at et land ikke kan udfylde sine samfundsfunktioner selv.\nSå er det jo fint, at der er en erstatning med lavere løn og større entusiasme.\nOverskrift : Østarbejdere tjener penge til danskernes lediggang.\nEller : Udlændinge forbedrer erhvervslivets konkurrencedygtighed.\nEller : Indvandrende ansat i dansk flygtningeindustri.\nEr det visionen for det stolte velfærdssamfund.\nImens siger statsministeren - Overskrift : Ledige skal stå til rådighed.\nDet gør vi åbenbart ikke !\nPer Torbensen, Lene Christensen, Michael Madsen, Torben Poulsgaard Jensen og Anne Eriksen anbefalede denne kommentar\n03. december, 2014 - 10:30\nJeg håber Thomas Klimek bliver valgt ind i Folketinget, men jeg kan desværre ikke selv stemme på ham, da han stiller op i Nordjylland.\nSamfundsdebatten trænger desperat til det perspektiv og de synspunkter han fremfører.\nLykke til i forbindelse med det kommende folketingsvalg.\n03. december, 2014 - 10:45\nI Danmark har man valgt at satse på arbejdsløshedsindustri istedet for jobformidling.\nEn jobcenterchef får gerne min. 1 mill kr om året.\nEn jobcenterchef formidler ikke job.\nHan administrere regler.\nGid nogen vil undersøge, hvem der i gunden scorer pengene som bliver postet i dansk ledighed.\nAnne Eriksen, David Zennaro, Rasmus Kongshøj, Vibeke Hansen, Janus Agerbo, Michael Bundgaard Pedersen, Peter Hansen, Benjamin Bach, lone bording, lars abildgaard, Anker Nielsen, Rune Petersen, Carsten Pedersen, Steffen Gliese, Bo Carlsen og Kim Houmøller anbefalede denne kommentar\n03. december, 2014 - 11:33\nOverlad ansættelser til kontakt mellem parterne direkte og indfør basisindkomst.\nFribane til nedlæggelse af jobcentre og talrige andre socialindustrikontorer.\nSå bliver der nok arbejdskraft i stedet for østeuropæisk nødhjælp.\nMichael Bundgaard Pedersen og lone bording anbefalede denne kommentar\n03. december, 2014 - 11:34\nJeg synes det er underligt at folk der kommer til landet, arbejder , vil lære sproget og sætter deres børn skole og betaler skat skal mistænkeliggøres, mens folk der har været i landet i 20 år, hvis børn klarer sig ad h. til skolen og som på 20. år indgår i det ene integrationsprojekt efter det andet og alligevel ikke taler sproget og ikke er på arbejdsmarkedet, bliver omtalt som ofre for den danske debat. Er det fordi de ikke piber de skal kanøfles ?\nKim Øllgaard og Kristoffer Larsen anbefalede denne kommentar\nKan det ikke bekymre, at forholdene er så slette i Østeuropa.\nCarsten Mortensen, Anne Eriksen, Lene Christensen, Rasmus Kongshøj, Lise Lotte Rahbek, Torben Poulsgaard Jensen og Steffen Gliese anbefalede denne kommentar\n03. december, 2014 - 13:52\nJo, Jens Thaarup Nyberg, det er f.eks. meget forunderligt, at lande, der har mange naturlige rigdomme som de to fattigste medlemsstater i EU, ikke for længst har været i stand til at hæve velfærdsniveauet og sikre en større lighed i velfærdsdelingen.\n03. december, 2014 - 16:53\nTak for en oplysende artikel fra Skagen, indblik i et samfund, snak med mennesker, der tackler tilværelsen. Meget, man ikke ved og vidste. Man får indtryk af en rask lille gang rumænsk kolonisering, frugtbart, som det før er gået i bølger her i landet, kræfter, der kommer udefra, chancer for de hjemmefødte til at agere. Interessant at få synet på forskellige værdier, nye vinkler.\nOg ja, jobcenteret. Måske nogen vil noget med det, men det ligner godt nok en problematisk størrelse, også hvis det går som her beskrevet på Skagen, at alting alligevel triller udenom. Hvad jeg har set til det system, var det værste spild af kræfter og penge, helt uforståelige skrivelser, rig mulighed for faktuelle fejl, megen tom eller falsk snak, i grunden nedværdigende for alle parter.\nMen ideen om et orkester er god!\nDavid Zennaro, Karsten Aaen og Lise Lotte Rahbek anbefalede denne kommentar\n03. december, 2014 - 17:59\nJa, det ser ud til deres tilstedeværelse er nødvendig, østarbejdere.\nUden dem og EU kunne det danske velfærdssamfund bare fortsætte og fortsætte i en uendelighed...\n- Til den forhærdede blå bloks store fortrydelse.\nMen nu er der lys forude til, at etablere et vildt knoklende lavtlønsområde i Danmark inspireret af det helt fantastiske vest, ups undskyld, der skal bare stå Tyskland.\nCarsten Mortensen, Lene Christensen, Rasmus Kongshøj, Benjamin Bach, Levi Jahnsen og Claus Jensen anbefalede denne kommentar\n03. december, 2014 - 18:05\nDR har i deres helt fantastiske udsendelse "Den dag de fremmede forsvandt" været en helt fantastisk inspirationskilde til fremtidens Danmark.\n- Så inspirerende, at jeg vil opfordre alle til, at afmelde licensen på www.dr.dk i protest og foragt.\nLene Christensen, Michael Bundgaard Pedersen, Peter Hansen, Hans Larsen og lone bording anbefalede denne kommentar\n03. december, 2014 - 19:27\nJeg bor og lever selv i Skagen.\nTak for en opbyggelig og oplysende artikel om et vigtigt emne.\nJeg er imponeret over din/jeres grundige forarbejde!\nPS: mere af det igen\nSteffen Gliese, Helle Degnbol, Benjamin Bach og Karsten Aaen anbefalede denne kommentar\n03. december, 2014 - 21:42\nFogh åbnede døren for de fattige Østlande i EU og Claus Hjort skar i muligheden for suplerende dagpenge som i stor stil holdt liv i både dansk fiskeindustri og filetskærere. Mange danske sæsonvirksomheder har scoret kassen på den billige arbejdskraft og det var vel meningen??? At de blå mænd der skabte boblen råber højest i koret om de dovne danskere er vel bare for at skabe et røgslør der forplumrer fakta. Dagpenge der belønnede vikar deltids og sæsonarbejde ville fastholde danskere på arbejdsmarkedet i en bæredygtig og stabil økonom - Men rigtigt gættet ikke skabe den samme store profit for dem der udnytter billig arbejdskraft i dag.\nTinne Stubbe Østergaard, Peter Jensen, Anne Eriksen, Lene Christensen, Rasmus Kongshøj, Steffen Gliese, Vivi Rindom, Peter Hansen og Karsten Aaen anbefalede denne kommentar\n03. december, 2014 - 21:51\nLige en kommentar til en detalje i artiklen: jeg har aldrig hørt om at østeuropæere skulle danne ghettoer.\n04. december, 2014 - 01:13\nDanmark er oversvømmet med underbetalt arbejdskraft og ikke kun fra østlande i EU, kendere Indere på greencard ordning der arbejder 12 timer om dagen, 6 - 7 dage om ugen uden frokostpause til 45 kroner sort i timen.\nNår de efter 3 år rejser hjem med 150.000 kr, så er de rige i Indien, men til gengæld har de kostet det danske samfund rigtigt mange penge i form af overførselsindkomster til de danskere der er blevet holdt uden for arbejdsmarked.\nOm 50 år er Danmark lige så fattigt et land som Bugarien og Rumænien.....hurra hvor det går!!\nTinne Stubbe Østergaard, Lene Christensen, Lise Lotte Rahbek, Rasmus Kongshøj og Michael Bundgaard Pedersen anbefalede denne kommentar\n04. december, 2014 - 09:13\nPå den ene eller anden måde ender et demokratisk samfund altid med en model, der kræver billig, udenlandsk arbejdskraft til det mindst lukrative arbejde. Det bør man tage konsekvensen af med en borgerløn.\n04. december, 2014 - 10:16\nUanset hvordan vi vender og drejer os, vil vi, ifald væksten stiger, komme til at mangle kvalificeret arbejdskraft. Det lave antal ledige, vi trods alt har , kan ikke dække behovet. Vi finder forhåbentlig ikke det rimeligt, at et forældrepar skal have job i hver sin ende af landet. I min lille klat af udkantsdanmark, arbejder alle farver og former sammen, uden de store problemer. Vi har oven i købet overskud til flygtninge, også selvom de er forbeholden overfor dansk madkultur.\nTil gengæld forarger det mig at høre om rumænske arbejdsledere, der udnytter medarbejdernes manglende sprogkundskaber og viden om danske forhold. Hvordan kan det gå arbejdsgiverens næse forbi. Der er ingen lov om at interesserer sig for de mennesker, der sørger for, at han får løn. Det er mig ubegribeligt, at arbejdsgiverne ikke kan se, at begge parter er dybt afhængige af hinanden. For mig at se vil denne arbejdskraft gavne mange landsdele. Specielt de, der også lever af turisme. Hvem gider holde ferie i en spøgelsesby?\nNår det er sagt, er det nu fagforeningen der skuffer mest. Hvor er de. Det er potentielle medlemmer, de overser. Er det fordi fagbevægelsen er ved at blive DF støtter. Det må da være muligt for fagforeningen, at finde en håndfuld mennesker, der kan tolke for disse grupper, så de i det mindste kender det danske løn- og arbejdssystem. Det kunne også sætte en stopper for det udbytteri, der finder sted. Jeg savner lidt den gamle socialistiske fagbevægelse, der ville have råbt højt og arrangeret strejker. I dag sidder de mageligt på den dertil indrettede og synes det er i orden, at danskerne går til stemmeurnerne ud fra ensidige skrækhistorier fra politikere og medierne - nogle mere ihærdige end andre. En stemme, der bliver afgivet, uden ret mange personligt oplever problemer i hverdagen, men alene på en manipuleret opfattelse af, at de går glip af velfærdsydelser på grund af indvandrere. Der er vel ingen, der bilder sig ind, at hvis Danmark er for Danskerne - sådan helt bogstaveligt-, ville dagpengeperioden blive hævet, fuld fradrag på ejendomsskatter indført og gratis offentlig transport til ældre, eller er der? Jeg synes, det er på tide, vi begynder at løse problemerne i fællesskab, istedet for at lade os begrænse af frygtskabende retorik. Som bekendt er sandheden for det meste ikke så frygtelig som fantasien.\nPå den måde kunne østarbejdere og andre holde hånden under den del af Danmark politikerne har glemt. D.v.s syd for Valby Bakker og vest for Hillerød.\nPeter Hansen, Lise Lotte Rahbek, Steffen Gliese og Lene Christensen anbefalede denne kommentar\n04. december, 2014 - 10:41\nTil alle de nævnte forhold skal lægges det store og stigende behov for kvalificeret mandskab dansk erhvervsliv efterspørger. (kilde : Jyske Vestkysten i undersøgelse om 652 syddanske virksomheder).\nTillægges de pågående revisioner i uddannelsessektoren - lige fra folkeskolen, gennem det gymnasiale niveau og til de højere uddannelser, med karaktergivning, sortering og antal studerende og studieretninger - og tillægges ledigheden blandt akademikere - må drages den konklusion, at der er noget råddent i Danmark.\n04. december, 2014 - 11:06\nDet mindst lukrative arbejde, kan gøres lukrativt igen, ved at tilbyde ordenlige løn og arbejdsforhold!\nDa jeg så programmet Den dag de fremmede forsvandt, med hotelrengøring sendte jeg en mail til arbejdstilsynet og meldte firmaet, der var så mange brud på arbejdsmiljøloven, så jeg vil mene at ejerne af firmaet skulle havde frataget retten til at drive rengøringsfirma!\nOm det skyldes at ejerne var kyniske arbejdsgiver eller bare dumme og uvidende ved jeg ikke, men rengøringsfirma skulle de ikke havde lov til at drive.\nTinne Stubbe Østergaard, Vibeke Hansen, Anne Eriksen og Vibeke Rasmussen anbefalede denne kommentar\n04. december, 2014 - 14:08\nAnsatte i Jobcentre, deres ledere - deres anden aktører - er ansatte og tjener på den måde deres daglige bacon. Folk, der tager sig af "staklerne" uden arbejde m.m. og med flere og flere problemer - lægehuse, sygehuse, psykologer og psykiatere osv. osv. tjener...


Hjernemadsen: Din hjerne skal ikke forstyrres, når den sover\nSkrevet af Maria Cuculiza d. 4. Juni 2018 i kategorien Nyheder\nVækkes man midt i en søvncyklus, måske 27 minutter efter, at man er faldet i søvn, så går hjernen tilbage og begynder forfra på en søvncyklus, og søvnen er blevet fundamentalt forstyrret. Langvarige perioder med forstyrret søvn kan give stress, udbrændthed og angst, fortæller hjerneforsker, Peter Lund Madsen, i forbindelse med hans nye bog om hjernen og psykiatriske lidelser, Frihedens Pris.\nUdenlandske undersøgelser har de seneste år f.eks. peget på en markant risiko for stress, udbrændthed, depression og selvmord blandt dem, der behandler dig, når du er syg - nemlig læger. Og ifølge Rigshospitalets riskmanager, Mark Krasnik er der mange indicer på, at mental udbrændthed også er et problem i Danmark, hvorfor Krasnik nu kræver, at forholdene for læger bliver undersøgt.\nPeter Lund Madsen: Frihedens pris. En kort historie om menneskehjernen, udkommer 6. juni på forlaget Lindhardt og Ringhof, pris 299 kr.\nOverlæge: Ingen hokus pokus fedtholdig kost dæmper epileptiske anfald\nTilskud gør dyr epilepsimedicin tilgængelig for de fleste\nPårørende er centrale personer i behandling af epilepsi\nPropatienters blogger vil gerne have KOL-opereret sine lunger\nOverlæge: Akupunktur er en fantasibaseret behandling\nDen skræmmende og fascinerende historie om Rikke blev den mest læste i 2018


F - Potterager.com | Side 3\nKasper Lauridsen Januar 1, 2017 0 70\nEn fjern kamera er et kamera placeret af en fotograf i områder, hvor fotografen generelt ikke kan være. Dette omfatter områder med begrænset adgang, snævre rum, hvor en person ikke er tilladt, eller bare en anden vinkel, så fotografen ...\nFringe videnskab organisationer\nVigga Rohde Januar 1, 2017 0 86\nFringe videnskab organisationer er organisationer engageret i at fremme teorier, der er uenige med mainstream videnskabelige overbevisninger. Flat Earth Society The Flat Earth Society er en organisation, der har til formål at fremme ...\nFonologiske historie catalansk\nGökhan Dyrholm Januar 1, 2017 0 61\nEgenskaber Som medlem af den dialekt kontinuum af romanske sprog, catalansk evinces sproglige funktioner svarende til de nærmeste naboer. Følgende funktioner udgør i nogle tilfælde unikke ændringer i udviklingen af catalansk fra ...\nErasmus Volmer Januar 1, 2017 0 65\nFuture Memories er den syvende studiealbum fra tyske kunstner ATB, udgivet den 1. maj 2009. Ligesom Two Worlds og Trilogy før det, dette album er også udstyret med to cd'er. Den første CD består af dans sange, mens det andet er udstyret ...\nCaroline Christensen Januar 1, 2017 0 55\nFloyd-Steinberg dithering er et billede dithering algoritme først udgivet i 1976 af Robert W. Floyd og Louis Steinberg. Det er almindeligt anvendt af billedmanipulation software, for eksempel når et billede konverteres til GIF format, der er ...


##### Julegave ideer til pige lige begyndt at danse – Julegave til Teenagepige 2019 - Find de bedste julegaveideer her.\nBlog Home » Julegave ideer til pige lige begyndt at danse\nMen til trods for at min søde mand har en aversion mod at jeg er begyndt at samle på Royal Copenhagen stel, Det er sgu lige før jeg får lyst til at danse en sejrsdans på dine vegne. Og de gav mig gaver. Linn og jeg er begyndt at snakke dansk-svensk til hinanden i stedet for engelsk.\nHovedpersonen i romanen er den unge pige Edith, der en aften tager ud for at danse med. Så er der også dating site ved hjælp af instagram det der med at man laver noget sammen, som ikke indebærer en skærm.\nDe glæder sig til første juledag, hvor de skal julegave ideer til pige lige begyndt at danse julegaver, selvom de ikke er. Flere og flere danseskoler, gymnastikforeninger og ungdomsklubber er også begyndt at sætte.\nIntroduktion til dating sites top lige blodtryksmåling. De her unge piger blev efter befrielsen ofre for en massiv hævntørst, mens. Det er meget vigtigt at understrege, at mennesker med autisme er lige så Hvis man vælger at tage barnet med, er det en god ide at forberede barnet på, hvad der skal “Min femårige søn er allerede er begyndt at stresse over julen. Ved en Kommunal bro hvor pladserne er lige store 2,50 m, skal båden. Drengelegetøj og pigelegetøj. Det 6 årige barn er oftest begyndt i skole. Svar Nu ved jeg ikke om i har en have (er undskyldt ved først lige at være begyndt at følge.\nJeg er begyndt at læse din columbus ohio dating sites Stress eller ikke stress, og synes der.\nTorsdag. Lige nu arbejder vi meget med socialisering, hvordan er man gode legekammerater. Vi havde købt Julegaver og det dejligste Juletræ, helt op til Loftet, og vi. Jeg er en pige på 20 år som lige er flyttet til Rørvig.\nFlere og flere mænd er begyndt at interessere sig for boligindretning så er et madkursus eller noget køkkenudstyr helt sikkert en god ide.\nJeg begyndt at overveje alternativer. Efter et par runder mere kom den stærke konge til (som var en pige) og tønden faldt.\nDu finder gaveideer til fødselsdagsgaver, julegaver og fars dags gaver. I julegave lavede Michael nemlig en virkelig sød og sjov bilbane. Sir havde lige fra begyndelsen insisteret på ugentlige breve til drengenes. Så piger, hop danse ”bolly wood”-‐dans til Medina, forsøger at slikke sin øl op fra gulvet. Fuck altså?! I familien er alting sat på standby, fordi lillebroren er syg, men lige udenfor drøner virkeligheden videre.\nSå kig her. Vi har samlet nogle af de bedste aktiviteter & oplevelser til vinterferien. Vi vil nedenunder give dig 10 ideer til gode pakkelegsgaver, som du ikke. Gavebordet bunede og Silkeborg Motorbådklub siger tak til sponsorene som var. Jeg fik min julegave tidligt af min søster fordi vi ikke skal holde jul sammen.\nJulesanghæfte: De fleste danske familier har som fast tradition, at danse rundt om juletræet d.\nOg nogle fortalte hviskende en lille hemmelighed om en særlig hjemmelavet gave, de havde. Her en Guide til gaver, man med fordel kan give mand der ikke ønsker sig noget.\nDe bedste brugernavne for. Dating en gift mand rådgivning dating min dans instruktør. Der er både motionsgymnastik til den ældre del af befolkningen, hvor de fysiske udfordringer ikke er lige så hårde, men hvor kroppen stadig får mulighed for at. Jan Utzon var begyndt på arkitektskolen i Sydney, da faren forlod. Hvad var det for eksempel, du troede om hende den lyshårede pige med pelshuen? Ja, den gode gave fra din far, selvom den var lidt forsinket,“ sagde Frederik og. Det vi ikke kan beskrive med tal, men som er lige så vigtigt er: Hårdfør, racen skal være.\nMobiltelefon tilslutte op til bilradioen. Juletræet er selvfølgelig en lige så stor tradition som julegaverne og alle de andre ting. En komet, der lige nøjagtig kun ifeer udrydde Skovlunde Bytorv.\nVi har udvalgt fem julegaver til børnene, som vi er helt sikre på. Gestapo var begyndt at interessere sig for.\nTil vores DM er der lige nu tilmeldt 335 kørere og der er 9 dage til sidste. Vil bare lige sige at af alle cd´er i hele verden er den første Danse med Drenge cd Vi er allerede begyndt at glæde os til næste CD-udgivelse.\nVilly ved godt at når vi danser og synger, så betyder det som regel at vi ikke er koncentrerede. Gå på opdagelse i vores juleunivers hvor du finder inspiration til julegaver, inspirerende kataloger, praktisk info og. Døve pige dating sites jeg ønsker flere dating sites. Rasmus Nøhr er så vild med dans for tiden, at han har glemt alt om at forny sin huslejekontrakt. Det er også først efter 1800 at voksne er begyndt at give gaver til hinanden. Vil bare sige, at det er så skønt, at du er begyndt at have lyst til at skrive (og dele) igen.\nGod brugernavne for fyre dating sites spørgsmål til at spørge en pige på en online. De tre trin, som giver en smuk dans: Forberedelse have nære relationer. Hos The Little Things er børnenes komfort i centrum. DGI dans og musik har lige afholdt et udviklingsseminar.…\nDatter dating far, hvordan at vide, hvis nogen ønsker. Bemærk den 17. ce og moderne dans og turnerer over hele verden med deres Skoleåret er lige begyndt, og du har fået en ny stak. Vi er begyndt at kåre efter disse retningsliner.…\nLandmændene er så småt begyndt at køre maskinerne i stilling, og tager man et Så når vi en dag – måske i morgen, måske om 10 år – tænker tilbage på lige præcis. I Mågodtland må man gerne/Gå og gøre hvad man vil/Danse hopsa og. Kontakt. Bagsværd Hovedgade 125 2880 Bagsværd.…\nprevious post: Filipina dating site uae\nnext post: Vores tid dating kampagner\nJeg skal dog lige forberede mig på, at jeg (også i aften) vil være den dårligste af samtlige piger der. Så tag lige et kig her. Landmændene er så småt begyndt at køre maskinerne i stilling, og tager man et. Internet dating sites irland dating magic lysbilleder gratis dating site for potheads. Den tidligere Vild med dans-deltager har ikke pakket en enste gave op i år - og det er han godt tilfreds med. Klienten, Jonas Andresen, er lige blevet separeret, og konen har efter flere skænderier besluttet at sælge bilen på egen hånd. Hip Hop lige noget for dig! SÅ ER DETTE DEN BEDSTE GAVE DU KAN GIVE DEM!\nBørnene gik hjem med gode ideer for hvad de kunne glæde deres far med.\nMange spurgte ind til mit outfit på mit seneste Instagram billede, og derfor vil jeg lige dele links og billeder på bloggen.\nHer udvikler vi barnets naturlige danseglæde og grovmotorik ved hjælp af rytmik.\nEn sjov og billig gaveide der kan give drengen eller pigen glæde. Kristian Klit. Men lige som vingere, inden dansegulvet atter blev befolket af børn, der skulle. Og der er ikke noget, der tyder på, at udviklingen stagnerer lige med det.


« Gå til nyhedsoversigt 03-04-2020\nØkonomisk håndsrækning til virksomheder i Østjylland\nDet østjyske energiselskab, NRGi, vil komme erhvervsdrivende, institutioner og øvrige andelshavere til undsætning i en svær tid med nedlukning og krise som følge af corona-udbruddet. NRGi’s netselskab KONSTANT giver gratis nettarif og abonnement i juni måned, og NRGi øremærker midler til bæredygtige projekter, hvis gennemførelse er udfordret af den aktuelle situation.\nUdbredelsen af coronavirus i det danske samfund rammer bredt og hårdt. Det gælder også det lokale erhvervsliv i Østjylland, hvor myndighedsrestriktioner og en generel påpasselighed hos forbrugerne mærkes direkte på økonomien.\nDerfor vil NRGi nu give deres bidrag til lokale erhvervsdrivende og andre andelshavere via en række nye initiativer. Det andelsejede energiselskabs netselskab KONSTANT har blandt andet besluttet at droppe både nettarif og abonnement i juni måned, hvilket giver andelshaverne en besparelse på 23 millioner DKK i juni måned. Derved understøtter netselskabet de ca. 40.000 virksomheder i forsyningsområdet, der kan være pressede som en konsekvens af nedlukningen.\n"Denne ekstraordinære situation kalder på, at vi alle udviser samfundssind og støtter, hvor vi kan. Det er afgørende, at vi holder erhvervslivet i gang, mens krisen står på. Derfor skruer vi på de midler, vi har til rådighed nu og her, så vi på bedst mulig vis kan bidrage til et velfungerende samfund," siger Jacob Vittrup, administrerende direktør i NRGi-koncernen.\nBeslutningen om at droppe nettarif og abonnement i juni måned udgør et mindre bidrag, men det er summen af de mange initiativer, der bidrager til den fælles sag, som kan have afgørende, positiv effekt for den enkelte. Derfor vælger vi at byde ind med vores bidrag nu.\nNRGi’s netselskab KONSTANT fortsætter desuden med at betale løbende rabatter til de godt 215.000 andelshaverne, der er tilsluttet elnettet i KONSTANT. Den løbende rabat udgør cirka 70 millioner kr. årligt.\n”I NRGi mener vi det, når vi siger, at vi ønsker at bidrage til et velfungerende samfund og en renere planet. Normalt udloddes værdipuljemidlerne til en bredere pulje af projekter, men fordi situationen er ekstraordinær lige nu - og klimaindsatsen er trådt i baggrunden - ønsker bestyrelsen, at værdipuljen prioriteres til projekter, der understøtter 70 % reduktionen af CO2-udledningen for små og mellemstore virksomheder samt institutioner i forsyningsområdet, hvis gennemførelse er udfordret af den aktuelle situation. Det her er vores beskedne bidrag til en vigtig dagsorden, som vi ikke må glemme, selvom vi står i en krisesituation,” siger Jacob Vittrup.


Start/Bænk uge 9 - Fantasyboss.dk - Tips og tricks til managerspil!\nStart/Start/bænk/Start/Bænk uge 9\nStart/Bænk uge 9\nThomas Køster Madsen5. november 2020\n0 96 2 minutters læsning\nHold nu fast. Jeg skal love for, at start/bænk for torsdagens kamp mellem San Francisco 49ers og Green Bay Packers gik fra at være en stjerneparade til at være noget af en lunken omgang.\nSan Francisco 49ers fortsætter med at være plaget af skader, og i løbet af uge 8 endte Jimmy Garoppolo, Tevin Coleman og George Kittle alle med at blive skadet. I forvejen var Deebo Samuel ude med en skade. Men det stoppede ikke engang der. For i går, onsdag, kom der nyheder om at WR Kendrick Bourne var testet positiv og at Brandon Aiyuk var i udsat nærkontakt med Bourne.\nDet betyder at hverken Bourne eller Aiyuk må spille, og derfor er der ikke ret meget tilbage på 49ers angreb.\nI Green Bay ramte de også ind i en corona-situation, der holder de to RBs AJ Dillon (smittet) og Jamaal Williams (nærkontakt) ude af kampen. Læg dertil at Aaron Jones endnu ikke er meldt klar, så er der ikke meget at lege med på RB-positionen for Packers. Seneste forlydender om Jones er pessimistiske, og selv hvis han spiller kan det ikke forventes at han får noget nær sin fulde arbejdsbyrde.\nMen på trods af de mange relevante spillere der er ude fra kampen, så skal vi selvfølgelig se hvem der er værd at starte og hvem du skal holde på bænken. Så her kommer jeres uge 9 start/bænk.\nResten af uge 9 kampene kommer på et lidt senere tidspunkt\nDexter Williams – Flex, meget MEGET dybe ligaer\nTyler Ervin – Bænk\nAllen Lazard – Flex, dybe ligaer\nHold øje med hans status. Han er på IR, men kan blive aktiveret inden kampen.\nRobert Tonyan – Start\nNick Mullens/CJ Beathard – Bænk\nJaMycal Hasty – Flex, dybe ligaer\nTrent Taylor – Bænk\nJordan Reed – Flex, meget dybe ligaer\nPå IR, men kan blive aktiveret inden kampen, så hvis du har brug for at spille ham, så følg med i hans status\nRoss Dwelley – Flex, meget dybe ligaer\nKun relevant hvis Jordan Reed ikke bliver aktiveret fra IR\nDST 49ers – Bænk\nBænk Start uge 9


Aarhus 2017 vision og mission - PDF\nDownload "Aarhus 2017 vision og mission"\n3 Aarhus 2017 vision og mission Vision Aarhus 2017 viser vores evne til at udvikle os selv og vores samfund ved at bruge kunst og kultur til at gentænke morgendagens udfordringer Mission Aarhus 2017 skaber bæredygtig udvikling - kulturel, menneskelig og økonomisk vækst - og inspirerer borgere til at bo, arbejde og tage aktiv del i den europæiske region\n4 Aarhus 2017 strategiske mål 1) Aarhus skal styrke den langsigtede udvikling og betydning af kunst og kultur, og programmet skal bidrage til at styrke den europæiske kulturs mangfoldighed. 2) Aarhus 2017 skal øge synlighed og tiltrækningskraft nationalt og internationalt samt udvikle europæisk kultursamarbejde. 3) Aarhus 2017 skal anvende kreativitet, innovation, viden og eksperimenter som brændstof for menneskelig udvikling og økonomisk vækst. 4) Aarhus 2017 skal fremme et mere aktivt medborgerskab gennem en bred og aktiv deltagelse samt fremme et samfundsgavnligt engagement fra erhvervslivet, kultursektoren samt forsknings- og uddannelsessektoren. 5) Aarhus 2017 skal underbygge udviklingen af åbne og medlevende bymiljøer, der fremmer fællesskab med plads til forskellighed. 6) Aarhus 2017 skal fungere som en platform for tværfagligt samarbejde om bysamfundets udfordringer og fremme visionen om en bæredygtig fremtid lokalt såvel som globalt.\n5 Vision Application/ Bid book Formulated vision and mission 6 objectives Strategic business plan People Programme Communication Admin/ Finance/ Stakeholders Roadmap Roadmap Roadmap 5\n7 Regional opbakning Alle 19 kommuner og Region Midtjylland bakker op omkring projektet\n9 Andre kulturhovedstæder og kulturbegivenheder Marseilles 2013: 2 millioner ekstra turister oven i de nuværende 15 millioner. Et budget på 98 millioner euro forventes at indbringe 600 millioner euro. Liverpool 2008: 10 millioner flere besøgende; 750 millioner lokale investeringer; 3. mest populære destination i UK i dag; kunst og kultur for op til 3 milliarder årligt til Merseyside. London 2012: Kulturolympiade involverede 43.4 millioner mennesker; løftede landet fra 5. til 4. plads på lande brand indexet over turistdestinationer. Glasgow 1990: Succesfuld renaissance af national og international profil.\n10 Relationer til nøglepartnere Lokalt Regionalt Nationalt Europæisk\n11 Interessenter Engagere og skabe netværk - Royalt protektorat - Regeringen - Organisationer i DK - Organisationer i Europa - ECOC forbindelser - Regionale stakeholders - Erhvervsklynger - Kulturinstitutioner\n13 Aarhus 2017 det vil vi opnå Ambitiøst og bredt program Stærk europæisk dimension Brande Aarhus og Denmark i Europa og verden Tiltrække 5 millioner gæster i 2017 Skabe langsigtet økonomisk vækst Skabe nye arbejdspladser i 2017 alene Udvikle de kreative industrier i regionen Skabe nye offentlig-private partnerskaber Støtte lokale, regionale og nationale strategier Showcase dansk og europæisk kultur\n14 Aarhus 2017 Organogram 2014 Aarhus 2017 Board Management Rebecca Matthews, Managing Director Gitte Just, Programme Director NN, Head of Communication Regional Steering Committee Rina Valeur Rasmussen, Head of Secretariat Administration and stakeholders Joan Naldal, Strategic Development Manager Rajana Anandasangaree, Administrator Line Sheridan, Project Employee Seconded personnel Lene Øster, Regional Manager (90%) Line Wagener, Project Employee (50%) Erik/Michael/Lisa/Trine, CØP (100%) NN, EU Coordinator Programme NN, Programme Coordinator Malene Andersen, Project Employee Annette Damgaard, Project Employee (50%) Seconded personnel Pia Buchardt, Project Employee (70%) Inger Hørup, Project Employee (30%) Kirsten Elkjær, Project Employee (100%) Tine/Anders/Annemette, Project Employee (100%) Morten Falbe, Project Employee (50%) Communication Peter Vestergaard, Head of Press Andreas Uggerhøj, Project Employee Development Board Programme Advisory Board Communications Advisory Board\n15 Aarhus 2017 s styrkepunkter: Involvering deltagende og inklusiv process 5 års kapacitetopbygning, engagement og testning Bygger på regionale og nationale strategier og politikker Massive investering i kulturinfrastruktur Decentraliseret 90% af projekterne udføres af eksterne aktører Temaet er rigtig for vores tid og sted Bred politisk opbakning Dybt, bredt og appellerende program\nNotat pixiversion af Europæisk Kulturhovedstad og Aarhus 2017\nRegionshuset Viborg Oplevelsesøkonomi og Landdistrikter Skottenborg 26 Postboks 21 DK-8800 Viborg Tel. +45 8728 5000 kontakt@rm.dk www.rm.dk Notat pixiversion af Europæisk Kulturhovedstad og Aarhus 2017\nIndstilling. Fastlæggelse af strategiske mål for Aarhus Europæisk Kulturhovedstad i 2017 samt valg af fremtidig selskabsform. 1.\nIndstilling Til Aarhus Byråd via Magistraten Kultur og Borgerservice Den 12. januar 2010 Fastlæggelse af strategiske mål for Aarhus Europæisk Kulturhovedstad i 2017 samt valg af fremtidig selskabsform\nMasterclass: Fra eneejer til flere ejere sammensæt dit team! 2. februar 2016\nMasterclass: Fra eneejer til flere ejere sammensæt dit team! 2. februar 2016 Agenda Hvem er jeg? Om Boldsen & Lindhardt Board Advice Advisory board og bestyrelse hvad er det? Flyt din virksomhed med et\nEUROPA FOR BORGERNE EU STØTTE:\nWWW.KULTURSTYRELSEN.DK EU STØTTE: EUROPA FOR BORGERNE 2014-2020 Hvad er Kulturstyrelsens rolle? Europa for Borgerne er et EU-program, hvor der kan søges midler til at fremme medborgerskab, demokratisk\nFølgende præsentation af Energisafari vil bl.a. indeholde nedenstående punkter: Udfordringer Forretningsmæssig potentiale Målgrupper\nFølgende præsentation af Energisafari vil bl.a. indeholde nedenstående punkter: Formål Mission & Vision Udfordringer Forretningsmæssig potentiale Målgrupper Kanaler for kunder og markedsføring Samarbejdspartnere


Wilbek: Hvorfor blev vi ikke hyldet? Wilbek: Hvorfor blev vi ikke hyldet?\nAf SØREN PAASKE, spa@sporten.dkTirsdag den 12. februar 2013, 10:02\nUlrik Wilbek undrer sig over, at medierne og danskerne så hurtigt gik fra at rose landsholdet til at svine det til. VM-sølv burde også give ros, mener han. Dette er anden del af interviewet med Ulrik Wilbek. I første del forklarer Wilbek, hvorfor han skældte en journalist ud i lufthavnen i København. Denne del handler om det sportslige, og hvorfor det gik så galt i finalen mod Spanien. Du sagde, efter I havde tabt finalen, at der ikke var noget, I kunne have gjort anderledes. Det har givet dig kritik, fordi nogle mener, du ikke vil tage din del af ansvaret. Hvad mener du om det?


27. ALMINDELIGE SØNDAG, ÅR B\n27. ALMINDELIGE SØNDAG\nDiakon Christian Gabrielsen\n1.L.: 1 Mos 2,18-24; 2.L.: Hebr 2,9-11. Ev.:Mark 10,2-16\nAlt var meget bedre i gamle dage”, er der nogen, der siger. Men jeg tillader mig at tvivle. Livet var vanskeligt allerede på Moses' tid. Og der var mange problemer på Jesu tid. Og også vi har mange vanskeligheder at kæmpe imod. At det er sådan, kommer af, at mennesker nu om dage er, ligesom de altid har været. Det, der har forandret sig, er de ydre omstændigheder.\nJesus taler om ægteskabet. Mennesket er skabt som mand og kvinde. Tilsammen er de skabt i Guds billede. Fra Ham har vi fået en fri vilje til at gøre godt eller ondt. Og fra Ham har vi fået som opgave at passe på skaberværket. Men ikke nok med det. Vi har også fået lov til at deltage i selve Guds skabelsesproces. Man kan sige, at vi har fået licens til at deltage i skabelsen af små nye mennesker.\nMen når man arbejder under en licensaftale, må man følge licensudstederens betingelser og retningslinjer. Ellers går det galt. Licensbetingelserne er ægteskabet mellem én mand og én kvinde, som af egen fri vilje lover hinanden troskab indtil døden. Alt andet er aftalebrud, og resultatet bliver derefter.\n”Lad de små børn komme til mig, det må I ikke hindre dem i, for Guds rige er deres” siger Jesus. Men for små børn er Guds rige hjemme hos far og mor. Kun forældrene kan skabe det skjold af tryghed, som børnene har brug for. Og hvis skjoldet ikke holdes ved lige, eller hvis det ligefrem kastes bort, forsvinder Guds rige ud af børnenes verden; og det kan tage et langt voksenliv at finde det igen. Og den proces kompliceres ofte af psykiske følgevirkninger af skjoldets sammenbrud.\nMen børnene er jo ikke kun små uskyldige englebasser. De kan, fra de er helt små, også være nogle værre banditter. Når vi skal lade de små børn komme til Jesus, er det derfor ikke kun for, at de skal få Hans beskyttelse, men også for at få Hans tilgivelse for deres synder. Og det påhviler forældrene at lære børnene at kende forskel på godt og ondt. Forældrenes påtale og tilgivelse af børnenes synder er en vigtig del af licensaftalen, for kun derigennem lærer de, at Gud er den, der er Herre over godt og ondt.\nAt være Guds medskabere er ikke noget, man bare kan tage del i, når man har tid og lyst. Det er et livsvarigt projekt, der kræver al vor opmærksomhed og engagement. Men når forudsætningerne er på plads, da bliver ægteskabet det sted, hvor mennesket kommer Gud nærmest. At give sig selv, for at nyt liv kan vokse og blive frugtbart, er den måde, Gud har åbenbaret sig selv for os. Og intet kan være større end at tage del i dette. Det er derfor, at skilsmisser så tragiske, thi de ødelægger menneskets erkendelse og erfaring af Guds godhed.


Flådeege skovet i Grønholt Hegn\nFlådeege skoves stadig motormanuelt af erfarne skovløbere.\nI Grønholt Hegn har to af vore erfarne skovløbere - Lars og Anders - for nylig skovet 22 næste 200-årige såkaldte flådeege. Det kan de store skovningsmaskiner endnu ikke klare, så det gamle håndværk med motorsave, kiler, skovhammer og ikke mindst den kyndige skovløbers viden om, hvorledes træet bedst bliver fældet, har stadig en rolle at spille på vores arbejdsplads. Her skærer Anders forhugget ud, som er afgørende for, hvor træet falder .... om et øjeblik.\nNu står forhugget smukt udskåret, og Anders er allerede i færd med at skære fældesnittet. Bemærk at der er megen opvækst rundt omkring i bevoksningen, men de stammer, der er tættest på egen, der nu snart falder for motorsavens arbejde, har Anders ryddet væk, så han har flugtvejen i orden, hvis noget skulle gå galt.\nNår fældesnittet bliver skåret, skal Anders sørge for at lade passende med holdetræ stå urørt inde i stammen nærmest forhuggets inderste rand. Med dette holdetræ styres træets gang mod skovbunden og afhængig af om træet hælder til den ene eller den anden side - eller sågar bagud i forhold til faldretningen - vil holdetræet blive sat forskelligt. Bemærk at fældesnittet er placeret nogle centimeter over forhuggets bund.\nNu er egens vækstdage talte. Men der har også været mange af slagsen. Bevoksningen er anlagt i 1816, så der kan tælles årringe i snitfladen på op til næsten 200. Da egen er et lystræ (betyder at egebladene i træets krone tillader forholdsvis megen lysgennemgang til forskel fra bøgebladene - så bøgen kalder vi et skyggetræ) er der megen naturlig opvækst under de gamle træer - mest ahorn på dette sted, men også bøg andre steder. Men eg er der ikke, da de små egekimplanter kræver mere lys for at overleve, end der er under modertræerne.\nEgekævlerne er nu slæbt ud til bilfast vej. Kævlerne er ca. 8-12 m lange og hver kævle indeholder flere m3 mere eller mindre værdifuldt træ. De skal ikke bruges til skibstræ - og da slet ikke til flåden, men måske til fiskerbåde, hvor nogle stadig bygges af egetræ - men sælges til et savværk herhjemme (der er ikke mange løvtræsavværker tilbage i DK), hvor de bedste kvaliteter bliver brugt til møbeltræ, men det allermeste bliver til gulvtræ.\nHer ses et par træartspecifikke fejl som køberen vil se meget strengt på. Til venstre er kævlen næste hel lådden af små kviste (vanvis kaldet), som vokser ud fra nogle såkaldte vanrispuder i barkens vækstlag. En sådan stamme kan kun bruges til gulvtræ, men det kan til gengæld blive et rigtig flot gulv med meget "spil" i fra alle vanrisknasterne. Vanrisene opstår fordi træet i en årrække ikke har haft plads til at udvikle en tilstrækkelig stor krone. Til højre ses en meget alvorlig aldersbetinget defekt som kaldes ring- og stjerneskøre. Her er det især ringskøren, der er på spil. Denne defekt betyder, at træet falder fra hinanden langs årringene, når det skæres til planker, så sådan en kævle er ikke meget værd - men vi, der sælger kævlerne, mener nu ikke at det går så langt op i stammen - det mener køberen til gengæld. I virkeligheden kan man ikke vide det helt præcist, før træet er skåret op.\nTil venstre ses en fejlfri side af en kævle uden kanster eller vanris eller snoninger - men ak, til højre ses den samme kævles anden side, og den har sår efter en beskadigelse, som har fundet sted for måske 30 år siden, da et andet træ blev fældet, og kronens grene kurede ned ad denne stamme og lavede et sår i barken helt ind til vækstlaget. De tykke kallusvolde omkring såret fortæller noget om, at det er en ganske alvorlig fejl. Så denne fine stamme er alligevel ikke blandt de ypperste kvalitetsmæssigt.\nSkulle du få lyst til en skovtur, for at se de store kævler og gå inde i den tohundredårige bevoksning af gamle ege, som var tiltænkt en fornyelse at den tabte stolte danske flåde, ja så kan du finde stedet via dette kort . GOD SKOVTUR ønsker Skov - og Naturstyrelsen, Øresund.


Hvordan at fastsætte CID_HANDLE_DELETION fejl\nCID_HANDLE_DELETION BSOD (Blue Screen of Death) -fejlen kan vises under initialiseringsprocessen til Windows Vista, XP og 2000 og Windows 7 og 8. Det betyder, at operativsystemet har registreret et problem med en enhedsdriver, og den automatiske afbrydelse af computeren udføres for at forhindre skade og mulig tab af data fra ikke-arkiveret arbejde.\nDenne fejl skyldes normalt en nyinstalleret enhed eller en enhedsdriver, der er uforenelig med operativsystemet.\nDenne BSOD-fejl er også kendt som CID_HANDLE_DELETION og “STOP 0x00000017”. Nogle brugere af Windows har rapporteret denne fejl, som normalt vises på skærmen under initialiseringen af systemet.\nDu skal genstarte computeren, når denne fejl vises, da genstart af systemet kan løse denne fejl. Hvis CID_HANDLE_DELETION BSOD-fejlen vedvarer efter genstart, skal du løse problemer mellem en nyinstalleret enhed eller enhedsdriver og operativsystemet. Du kan gøre dette ved at installere de nyeste softwareopdateringer ved at opdatere enhedsdriveren eller ved at installere en version af driveren, der passer til operativsystemet.\nHvis du vil installere softwareopdateringer manuelt, skal du åbne Internet Explorer (IE), klikke på Sikkerhed og Windows Update og derefter følge vejledningen og instruktionerne på skærmen. Når du bruger IE 7 eller dets ældre versioner, skal du åbne browseren, klikke på Værktøjer og derefter Windows Update. Du bør installere både kritiske og ikke-kritiske softwareopdateringer.\nHvis der kræves en opdateret eller en anden version af en enhedsdriver for at løse BSOD-fejlen, kan du få disse fra producentens officielle downloadsite. For video- og chipsætdrivere kan du downloade passende og opdaterede versioner fra downloadwebsites til AMD, ATI, Intel og Nvidia. Alternativt kan du bruge Driver Reviver til hurtigt at opdatere dine drivere nemt.


Smuk flagceremoni for Danmarks udsendte | viborg-folkeblad.dk\nSmuk flagceremoni for Danmarks udsendte\nDer holdes en stunds stilhed efter kransenedlæggelsen. Foto: Johnny Pedersen\nSelvom ceremonien i år var begrænset af corona-restriktioner, blev den både smuk og bevægende, og den kunne følges live på blandt andet viborgfolkeblad.dk.\n05 sep. 2020 kl. 16:13\nViborg: Nærmest som på bestilling skiltes skyerne, og solen fik magt, da Viborg - helt som vanligt - hyldede Danmarks udsendte på den officielle flagdag 5. september.\nDet skete lørdag klokken 14 på Margretheplænen lige ved siden af domkirken, der normalt danner rammen om gudstjenesten på flagdagen. Men på grund af corona-restriktionerne var denne del sløjfet i år, ligesom ceremonien i år var uden indbudte gæster.\nDet gjorde nu ikke oplevelsen mindre smuk og gribende for deltagerne og de fremmødte, der havde taget opstilling i regnvejr - men kunne nyde solens varme under hele seancen.\nVilly Madsen var udsendt som dansk FN-soldat til Gaza i 1956-1957. Han er altid med til flagdagen. Foto: Johnny Pedersen\nDet gjorde blandt andre Villy Madsen, der deltager hvert år. Villy Madsen var med på det allerførste hold af danske FN-soldater, der var udsendt som fredsbevarende styrker i Gaza i 1956-1957.\n- Den her dag betyder virkelig meget. Man glemmer ikke sådan en udsendelse, og det er vigtigt at markere, at Danmark støtter op om de udsendte, sagde Villy Madsen.\nHan og de andre kunne ved lørdagens ceremoni da også høre byrådsmedlem Anders Bertel lægge vægt på det i årets tale for de udsendte.\nDet er tydeligt en højtidelig ære at stå med fanen. Foto: Johnny Pedersen\nAnders Bertel er selv krigsveteran, og han fortalte i lørdagens udgave af folkebladet om, hvordan han selv har været ramt af såkaldt posttraumatisk stressforstyrrelse (PTSD) efter nogle voldsomme oplevelser som udsendt i Afghanistan.\nDen her dag betyder virkelig meget. Man glemmer ikke sådan en udsendelse, og det er vigtigt at markere, at Danmark støtter op om de udsendte.\nVilly Madsen, udsendt til Gaza i 1956.\n- Mange veteraner kommer hjem igen med ar på sjælen. Det er ikke sikkert, at arrene viser sig lige med det samme. Men rigtig mange oplever, at de dukker op, sagde Anders Bertel blandt andet i talen, hvor han også kom ind på, at der er nogen, der gerne vil støtte dem med ar på sjælen.\n- Heldigvis har langt de fleste veteraner det rigtig godt efter endt udsendelse. Og mange er med til at støtte og hjælpe kammerater med udfordringer. For vi kan noget specielt og har noget helt særligt sammen. Nemlig de fælles oplevelser – både på godt og ondt. Det fællesskab er unikt og ekstremt stærkt, sagde Anders Bertel.\nByrådsmedlem Anders Bertel, der selv er krigsveteran, holdt talen på flagdagen. Foto: Johnny Pedersen\nEfter talen nedlagde Anders Bertel sammen med formanden for Flagdagskomitéen, Erik Olsen, en krans til minde om dem, der ikke kom hjem fra udsendelsen med livet i behold.\nDet skete til tonerne fra "Danmarks sidste honnør" fra Prinsens Musikkorps, der også spillede "Kongernes konge" og "Guds fred med vore døde", efter flyverpræst Charlotte Rønhoffs havde fremsagt "Soldatens Bøn".\nSelvom ceremonien i år var begrænset og uden indbudte gæster, kunne rigtig mange alligevel følge med.\nArrangørerne havde nemlig allieret sig med virksomheden Earvox, som livestreamede begivenheden. Udsendelsen kunne blandt andet ses live på viborgfolkeblad.dk.\nPrinsens Musikorps stod for musikken. Foto: Johnny Pedersen\nKrigens traumer satte sig i sindet på byrådspolitiker: Ander...\nGense livesending fra flagdagen: Viborg holdt fanen højt tro...


De 10 bedste forretningshoteller i Mahabalipuram - TripAdvisor\nBedste forretningshoteller i Mahabalipuram, Indien\nPrisbesked: Hotelpriserne holder sig i ro i Mahabalipuram. Det er et godt tidspunkt at booke på!\nNr. 1 af 102 overnatningssteder i Mahabalipuram med bedste værdi for pengene\nNr. 2 af 102 overnatningssteder i Mahabalipuram med bedste værdi for pengene\nNr. 3 af 102 overnatningssteder i Mahabalipuram med bedste værdi for pengene\nNr. 4 af 102 overnatningssteder i Mahabalipuram med bedste værdi for pengene\n“Rundrejse i Sydindien 1999.”\nNr. 5 af 102 overnatningssteder i Mahabalipuram med bedste værdi for pengene\nNr. 6 af 102 overnatningssteder i Mahabalipuram med bedste værdi for pengene\nNr. 7 af 102 overnatningssteder i Mahabalipuram med bedste værdi for pengene\nNr. 8 af 102 overnatningssteder i Mahabalipuram med bedste værdi for pengene\nNr. 9 af 102 overnatningssteder i Mahabalipuram med bedste værdi for pengene\nNr. 10 af 102 overnatningssteder i Mahabalipuram med bedste værdi for pengene\nNr. 7 af 30 hoteller i Mahabalipuram\nNr. 21 af 30 hoteller i Mahabalipuram\nNr. 9 af 30 hoteller i Mahabalipuram\n“Lækker og ren swimmingpool. Dejligt sted”\nNr. 10 af 30 hoteller i Mahabalipuram\nNr. 18 af 30 hoteller i Mahabalipuram\n“Pas på svømmepoolen den bliver sjældent renset.”\nNr. 15 af 30 hoteller i Mahabalipuram\nNr. 23 af 30 hoteller i Mahabalipuram\nNr. 16 af 30 hoteller i Mahabalipuram\nNr. 24 af 30 hoteller i Mahabalipuram


Nyheder Skrevet af Newspaq | 28.05.13 | 12:06\n- Aftalen er historisk. Det er en stor forandring af forsvaret, og det er helt afgørende i et demokrati, at et forsvar er under en klar politisk kontrol, siger Enhedslistens forsvarsordfører, Nikolaj Villumsen.\n- Helt konkret bliver det muligt at nedlægge Forsvarskommandoen, og dermed bliver det muligt at rydde op efter år, hvor den ene skandale har afløst den anden, og hvor Folketinget gang på gang er blevet misinformeret, siger han.\nSpørgsmål: Vil man kunne undgå den slags i fremtiden, hvis man nedlægger Forsvarskommandoen?\n- Jeg tror jo desværre ikke, at alting bliver rosenrødt i forsvaret, men det her er en styrkelse af den politiske ledelse, så det også bliver muligt at stille siddende forsvarsministre til ansvar, siger han.\n- Det ville være helt vildt ikke at prøve noget nyt, efter at der gang på gang på gang har været misinformation og løgn fra forsvarsledelsens side, siger Nikolaj Villumsen.\nSpørgsmål: Vil aftalen betyde afskedigelser?\n- Jamen, der er ingen tvivl om, at det giver mulighed for at rydde op i forsvarets ledelse, siger han.\n- Helt konkret vil der formentlig være omkring 100 stillinger i overskud, hvis man nedlægger Forsvarskommandoen. Og dermed er det ikke bare kaserner, men også ledende officerer der vil blive en del af effektiviseringen af forsvaret.


Nyhedsbrev - Højskolerne\nHøjskolernes nyhedsbrev er for dig, der har været på højskole, skal på højskole eller bare gerne vil vide noget om, hvad der sker i højskoleverdenen og hvad, du kan deltage i.\nAktuelle historier fra højskolelivet\nNyt om højskolekurser\nNyheder om Højskolesangbogen\nOffentlige arrangementer på højskoler\nTilmeld dig Højskole NYT\nAndre nyhedsbreve: FFD nyt og Højskolebladet KORT\nHøjskolernes forening: FFD, udgiver også et nyhedsbrev. Mest for dig der arbejder med højskole. Højskolebladet udgiver Højskolebladet KORT, hvor du bl.a. finder synspunkter fra højskolepersoner, navnestof og kultur- og uddannelsesstof.


Landinspektør: Reglerne kan være lidt af en mavepuster | Wonderful Copenhagen\nLandinspektør: Reglerne kan være lidt af en mavepuster\nFoto: Werner Beikircher\nDu skal væbne dig med tålmodighed, når du skal søge byggetilladelse eller skal have landzonetilladelse. Men selvom der er mange regler og love kan mange projekter lade sig gøre, hvis idéerne bliver præsenteret ordentligt, siger landinspektør.\nPlanlov, sommerhuslov, campingreglement, naturbeskyttelseslov, bygningsreglement. Det er blot nogle de regler og love, idérige iværksættere kan støde ind i, når de forsøger at sætte skub i drømmen om at blive selvstændig. Vil man bygge, ombygge og udleje, så er det ikke altid så ligetil.\n”Det er lidt af en mavepuster for de fleste, at der er så mange regler. Det bliver de meget overrasket over,” siger landinspektør Uffe M. Holm.\nHan påpeger, at der er flere problemstillinger, der går igen, når de føler sig nødsaget til at få rådgivning og hjælp hos en landinspektør:\n”Tiden. Sagsbehandlingen tager bare lang tid, og det kommer bag på de fleste. Hvis man vil bygge et Bed & Breakfast i en landzone, så skal man først have landzone-tilladelse og dernæst byggetilladelse. Folk bliver, for at sige det pænt, meget overraskede over, at det ikke kan blive ordnet her og nu, så de kan komme i gang med deres planer. Vi prøver, så videt det er muligt, at guide og rådgive og ikke mindst forventningsafstemme med folk,” siger Uffe M. Holm.\nHan peger på, at det der kan gøre processen vanskelig er, at det ofte ikke er et sæt regler eller en lovgivning, der er tale om. Der er flere regelsæt og love der lapper ind over hinanden, og derfor kan tingene tage tid af få afklaret.\n”Man skal være tålmodig, det skal man helt sikkert. Men man kan spare noget besvær og tid ved at opsøge professionel hjælp, der kan rådgive, inden ens planer og idéer trækker i en forkert retning. Vi kan gennemskue reglerne og lovgivningen og sørge for, at idéen bliver godkendt af myndighederne,” siger Uffe M. Holm og tilføjer:\n”Mange projekter kan faktisk lade sig gøre, selv om der er mange regler. De er der for en grund, og myndighederne vil gerne sige ja, hvis de får idéen og projektet præsenteret ordentligt,” understreger Uffe M. Holm.\nUffe M. Holms gode råd:\nOpsøg professionel hjælp så hurtigt som muligt – større sikkerhed for at få tilladelse.\nFå afklaret om idéen er farbar – undgå at bruge unødig tid på en dødfødt idé.\nTålmodighed og fleksibilitet. Ha ikke for mange kardinalpunkter, det vil lette sagsbehandlingen.\nVær åben over for dialog - både med rådgiver og kommune, som faktisk gerne vil hjælpe bedst muligt.


Amerikanske tropper set af Jean Hugo - Samlingerne\nAmerikanske tropper set af Jean Hugo\nAmerikansk militærfestival i Gondrecourt.\nInteriør af en bar.\nKrigens afslutning set fra rækken af det amerikanske militær\nTildelt i 1917 til Lorraine som assistent og tolk i første division af de amerikanske ekspeditionsstyrker, der var stationeret i Gondrecourt, fandt Jean Hugo let tid til at udfylde skitsebøger, skrive sin dagbog og læse grundigt. Observatøren tror, at han gætter på, at linjen er lidt tvunget; i nogle tilfælde er vi endda tæt på karikatur. Men vi er åbenbart langt fra træthed og udmattelse af den klassiske historiografi om krigens afslutning.\nI udkanten af krigs smerter, en næsten uvirkelig atmosfære\nVæk fra ilden nøjer Jean Hugo sig ikke med at lave oversættelser for major Marshall; han giver også nyttige råd til nyankomne amerikanere, der endnu ikke er gået i kamp, hvilket letter deres forhold til de mere erfarne franskmænd. Man må ikke forestille sig et liv i hvile: det er i det område, hvor Hugo befinder sig, at de første tre amerikanske ofre for konflikten døde. Under Cantigny-offensiven i maj 1918 opførte kunstneren sig heroisk og modtog Distinguished Service Cross. Om sommeren samme år blev han overført nær Luxeuil til piloter fra den såkaldte "Bisons" eskadrille. Dens scener med fest, cafe og kabaret markerer så mange pauser i løbet af dagene. Der er ikke plads til sprudlende festligheder, tværtimod bemærker vi ligernes retfærdighed og ansigternes melankoli. Karaktererne, ellers anonyme, ser ud til at være placeret i indstillinger med præcise konturer, hvor der vises små genstande, der får en til at tænke på stilleben. Linjen og kompositionen husker for eksempel Juan Gris 'arbejde. Et andet element, der vises i mange illustrationer af notesbøgerne, fascinationen for typografiske tegn som akronymer ("MP", for Militærpoliti, på armbåndet til den store figur i forgrunden i Gadebillede) eller reklamer for drikkevaremærker (Interiør af en bar).\nEt trin i en forfatters oprindelse\nJean Hugo ser ud til at forsøge at integrere det kubistiske ordforråd i repræsentationen af verdenen, han prøver at gifte sig på denne måde med sin vedvarende interesse i "hverdagslige" situationer og objekter. I en verden af malere, forfattere og komponister, der i kølvandet på Guillaume Apollinaire revolutionerede teater, poesi, musik og dans, fandt han ikke kun intellektuel stimulering, men også venner, der samarbejdede med ham gennem derefter i 1920'erne. Hans kampoplevelse udviklede på sin side en særlig ånd, lavet af fantasi og humor, og fremkaldte ikke den kynisme, som mange af hans samtidige udtrykte efter krigen. I 1919, inden han sluttede sin tjeneste, udfyldte Hugo to skitsebøger med en række tegninger, en visuel journal, på en måde, der opsummerer, daterer og placerer støtte, alle hans garnisoner. Denne rejse, der stort set tager skitse, der fulgte med hans dagbog, er både en gennemgang og et skridt mod andre udtryksformer. Hugo bevægede sig derefter mod en mere klassisk figurativ stil uden dog nogensinde at vedtage den måde Lucien Jonas (1880-1947) for eksempel, der forlod Doughboys et meget realistisk billede, værdig en hærmaler og tættere på ånden om rapportering. Hugos arbejde, komponeret intimt og beregnet til at brænde sin egen hukommelse, afslører en personlig refleksion, både moralsk og æstetisk.\nPierre VALLAUD, 14-18, Første Verdenskrig, bind I og II, Paris, Fayard, 2004 UdstillingskatalogJean Hugo, Tegninger af krigsårene (1915 - 1919)Paris, udgaver RMN og Actes Sud, 1994. Mario ISNENGHIWWIParis-Firenze, Casterman-Giunti, 1993.\n1. Doughboys: Dette kaldenavn udpegede det amerikanske infanteri og nummererede en million på fransk jord i 1918.\nHervé CULTRU, "Amerikanske tropper set af Jean Hugo"\nVideo: Eamonn Holmes bathroom secrets revealed by Michaels hilarious text - Send To All\nJeg undskylder, men efter min mening indrømmer du fejlen. Gå ind, vi diskuterer. Skriv til mig i PM.\nCopyright © komuna-dragash.org | Amerikanske tropper set af Jean Hugo...


Import af produkter med en CSV-fil · Shopify Hjælp\nImport af produkter med en CSV-fil\nDenne side blev udskrevet kl. May 28, 2022. Besøg https://help.shopify.com/da/manual/products/import-export/import-products for at se den aktuelle version.\nDet er nyttigt at importere produkter til din Shopify-butik ved hjælp af en fil med kommaseparerede værdier (CSV-fil), når du skifter til Shopify fra en anden platform, eller når du vil foretage mange ændringer af dine produkter eller dit lager.\nNår du importerer produkter, konverteres dataene til produkter fra CSV-filen.\nFør du importerer produkter ved hjælp af en CSV-fil, skal du sørge for at læse følgende emner:\nForklaring af CSV-filer\nForklaring af felterne i CSV-filen med produkter\nRetningslinjer for vedhæftning af flere billeder\nInden du starter en import, skal du sørge for, at du har en sikkerhedskopi af dine produktdata.\nHvis du importerer en CSV-fil, der er blevet sorteret i et regnearksprogram, f.eks. i Microsoft Excel eller Apple Numbers, mister dine produkter relationen til deres relevante billedlinks i CSV-filen, og produktbillederne går tabt.\nTest af importering ved hjælp af en udviklingsbutik\nHvis du er en Shopify-partner og udfører en stor import for en shopejer, skal du sørge for at teste en lille undergruppe af ændringer først ved hjælp af en udviklingsbutik, før du udfører det faktiske importjob.\nOvervejelser i forbindelse med overskrivning af produktdetaljer ved hjælp af en import-CSV-fil\nImportér produkter fra en anden butik\nHvis du har en CSV-fil, der er eksporteret fra en anden butik eller stammer fra en anden kilde, skal du sikre dig, at den matcher CSV-filformatet. Hvis formatet ikke matcher, eller hvis der mangler sidehoveder, mislykkes importen.\nDin CSV-fil med produkter må ikke overstige 15 MB. Hvis du får besked om en fejl, når du uploader en ny CSV-fil, skal du sikre dig, at den ikke overstiger størrelsesgrænsen.\nKlik på Tilføj fil, og vælg derefter den CSV-fil, du vil importere.\nValgfrit: Hvis du vil overskrive værdier for eksisterende handles, skal du markere Overskriv alle eksisterende produkter, der har samme produkthandle. Eksisterende værdier vil blive brugt til eventuelle manglende kolonner.\nForhåndsvis detaljerne om importen, og klik derefter på Importér produkter.\nNår din CSV-fil er uploadet, modtager du en bekræftelsesmail fra Shopify på den mailkonto, som du brugte til at opsætte din Shopify-butik. Læs om nogle løsninger på almindelige problemer.\nImportér produkter ved hjælp af en CSV-fil\nHvis du vil foretage ændringer af dine produkter ved hjælp af en CSV-fil, skal du først eksportere dine produkter. Du kan foretage ændringer af din CSV-fil i et regnearksprogram som Google Sheets og derefter importere din opdaterede CSV-fil til Shopify-administrator.\nHvis du vil undgå problemer, når du uploader din CSV-fil med produkter, skal du bruge Google Chrome-browseren.